הוועדה המשותפת של ועדת החוץ והביטחון וועדת הכספים לתקציב הביטחון, כנסת 25, פרוטוקול מספר 11, 2023-05-02 00:00

יולי יואל אדלשטיין: צוהריים טובים לכולם, אנחנו פותחים את הישיבה של הוועדה המשותפת לוועדת הכספים וועדת חוץ וביטחון בנושא תקציב הביטחון והגופים הנלווים

יולי יואל אדלשטיין:  היום אנחנו נשמע את תוכנית העבודה והצעת התקציב של אגף השיקום במשרד הביטחון

יולי יואל אדלשטיין:  יש לנו כאן מוזמנים, ודאי גם ארגון נכי צה"ל וגורמים נוספים שיתייחסו במהלך הדיון לדברים שאנחנו נשמע

יולי יואל אדלשטיין:      בבקשה, גבירתי

לימור לוריא: (הצגת מצגת)     בוקר טוב אדוני היושב-ראש, בוקר טוב לכולם, שמי לימור לוריא, אגף השיקום

לימור לוריא:  אני אפתח במשהו אישי

לימור לוריא:  בדרך כלל כשאני מגיעה לוועדות אנחנו נורא מתרגשים ומכינים מצגת, ובדרך כלל בשקף הרביעי אני כבר לא מספיקה להמשיך, אז אם אפשר להתחיל בשלושה מסרים שחשובים לנו שהוועדה תדע אותם

לימור לוריא:  הראשון זה שאנחנו שנתיים לרפורמה

לימור לוריא:  אתם תיכף תיראו שאנחנו נציג שנעשו, אני חושבת, הרבה דברים שקודמו ושהרחיבו את המענים לכלל נכי צה"ל ולאנשים שמתמודדים עם פוסט טראומה בפרט, ויש עוד שני דברים שאנחנו רוצים להגיד

לימור לוריא:       אנחנו בימים אלה נערכים להחלטת ממשלה שמאפשרת לנו לעדכן את סכומי הסיוע בתחום הדיור ובתחום הרכב הרפואי

לימור לוריא:  צריך לזכור, שנים על גבי שנים הסכומים האלה לא התעדכנו

לימור לוריא:  אנשים שמקבלים היום שכר דירה ב-200 דולר יכלו לקבל כבר ממזמן לקבל 4,000 שקלים ויותר לפי הצורך, והגיע הזמן לתת להם את זה

לימור לוריא:  הדבר השני שאנחנו עושים, במקביל אנחנו נערכים בכל הכוח להעברת החוק במושב הנוכחי של הכנסת, ואנחנו נשמח לכל סיוע בעניין הזה

לימור לוריא:       הדבר הכי חשוב שאני רוצה להגיד

לימור לוריא:  אני חושבת שהדבר הכי חשוב שקרה ברפורמה זה העבודה המשותפת של משרד הביטחון יחד עם ארגון נכי צה"ל, ואני חושבת שזו ההוכחה הטובה ביותר שכעובדים ביחד וכשבונים אמון, אז המון דברים טובים קורים

לימור לוריא:  זו הזדמנות טובה בשבילי להגיד תודה קודם כל לעידן חברי הטוב ולארגון כולו, כי ביחד אנחנו עושים דברים טובים

לימור לוריא:      ברשותכם, אם אפשר לעבור שקף הבא

לימור לוריא:  אנחנו ניתן קצת רקע על נכי צה"ל, נספר על תוכנית העבודה שהייתה, מה מתוכנן ועל התקציב

לימור לוריא:  אדוני היושב-ראש, מתוך 116,000 נכי צה"ל, 60,000 מטופלים על ידי אגף השיקום

לימור לוריא:  96% מהם גם חברים בארגון נכי צה"ל ולכן כשאנחנו מתנהלים, אנחנו מתנהלים מול הארגון שמייצג את כלל החברים בו

לימור לוריא:  לשאלת הוועדה איך מתפלגת האוכלוסייה, צריך לראות, 90% מנכי צה"ל זה אנשים שנפצעו במהלך השירות שלהם בצה"ל

לימור לוריא:  10% נוספים זה שב"ס, משטרה ויחידות מסווגות אחרות

לימור לוריא:  כשמסתכלים על התפלגות האחוזים, סדר גודל של 20% זה אנשים עם נכות קשה, 50% ומעלה והיתר לשמחתנו זה אנשים עם נכות קלה יותר

לימור לוריא:       מי הם נכי צה"ל? אנחנו מדברים הרבה על אוכלוסיות שונות אבל צריך לזכור, מחצית מנכי צה"ל זה אנשים בגיל השלישי

לימור לוריא:  אנחנו מציינים השנה 50 שנה ליום כיפור

לימור לוריא:  זה לוחמי כיפור, זה לוחמי 67' ושנים נוספות

לימור לוריא:  הם אוכלוסייה מאוד רחבה שלנו

לימור לוריא:  25% מנכי צה"ל זה אנשים עם פגיעות נפש וראש, כשמתוכם 50% זה אנשים שמתמודדים עם פוסט טראומה, סדר גודל של 7,500 איש

לימור לוריא:  12% זה אנשים צעירים, 7% נשים ו-1% זה אנשים עם נכות קשה במיוחד שאנחנו קוראים לה 100 פלוס

לימור לוריא:      אגף השיקום זה אגף שנותן שירותי רפואה, שיקום פסיכוסוציאלי, רווחה, לימודים, תעסוקה, דיור, רכב וניידות

לימור לוריא:  אני נוהגת לומר, מה שבמקומות אחרים כל משרד נותן בנפרד, במשרד הביטחון אנחנו נותנים את כל המענים האלה ולכן החשיבות היא גדולה של הרחבת ההטבות

לימור לוריא:       קצת להסתכל על היקפי הפעילות

לימור לוריא:  לשמחתנו ולצערנו בשנה האחרונה יש גידול משמעותי בהיקף הפונים אלינו

לימור לוריא:  אני יכולה להגיד שעיקר הגידול נובע מאנשים שמתמודדים עם פוסט טראומה, ובזכות המודעות שיש ואני חושבת שגם בזכות הרפורמה יותר אנשים ניגשים אלינו

לימור לוריא:  הוועדות הרפואיות, ההיקף שלהן גדל כי יותר אנשים מגישים החמרות מצב

לימור לוריא:  יש לנו סדר גודל של 700,000 בקשות בשנה, שמראה שיש גידול של 25% שאני מקווה, מבטא גם סוג של אמון של האנשים במערכת

לימור לוריא:  את כל הדבר הזה עושים סדר גודל של 320 עובדים, חיילים

לימור לוריא:  בשבעה מחוזות אנחנו נותנים את השירות ושתי נקודות שירות ומטה

לימור לוריא:       נדבר על "נפש אחת"

לימור לוריא:  כשיצאה "נפש אחת" לדרך המחאות היו באפריל

לימור לוריא:  אירוע איציק סעידיאן היה ב-12 באפריל

לימור לוריא:  הוקמו חמישה צוותי פעולה

לימור לוריא:  דובר על שער הכניסה, באמת על ההכרה, על הוועדות הרפואיות, על המענה לאנשים שמתמודדים עם פוסט טראומה, על הממשק עם צה"ל ועל כל סוגיית השירות

לימור לוריא:  אנחנו נראה לכם בהמשך, הוקמו צוותים נוספים

לימור לוריא:      קצת נספר על מה נעשה בשנתיים האלה

לימור לוריא:  היו לנו בשלב ההכרה סדר גודל של 10,000 בקשות שלא הגיעו לטפל בהם

לימור לוריא:  יצאנו במבצע שאנחנו קוראים לו טיפול 10,000

לימור לוריא:  עשינו מהלך מטורף כדי לתת מענה לאנשים

לימור לוריא:  היום נשאר לנו 2,800 ואני מניחה שאנחנו נסיים את זה בחודשים הקרובים

לימור לוריא:  לאור העובדה שהרבה מנכי צה"ל נעזרים בשירותי עורכי דין שלוקחים שכר טרחה גבוה, אנחנו נותנים מענה חינם לסיוע בהגשת בקשות להכרה

לימור לוריא:  אנחנו קוראים לזה "בידיים טובות"

לימור לוריא:  יש לנו 3,400 פניות ואנחנו מקווים שזה יגדל

לימור לוריא:       אחד הדברים שהבנו זה שמרגע שבן אדם מגיש בקשה, הדבר הכי חשוב לתת לו זה טיפול רפואי וטיפול נפשי, מה שלא היה בעבר, והחל מהרפורמה, מרגע הגשת הבקשה אנחנו נותנים את השירות הזה

לימור לוריא:  עשינו מסלול ירוק לפצועי פוסט טראומה ששירתו במסלול מבצעי

לימור לוריא:  אנחנו נעזרים באבחונים בשלוותה כדי להקל על האנשים

לימור לוריא:  לא בודקים כבר איך הוא היה בבית ספר, מה היה בילדות

לימור לוריא:  פשוט כל בן אדם שהתגייס לקרבי, כבר לא בודקים את עברו

לימור לוריא:  עשינו בתחום השירות אפשרות לתת שירות מקוון, הגשת בקשה, לראות איפה אנחנו נמצאים בטיפול והכול גם כדי להקל על האנשים שפונים אלינו וגם כדי להיות שקופים איתם שידעו איפה אנחנו עומדים

לימור לוריא:       הוועדות הרפואיות, אדוני היושב-ראש, זכו לביקורת ציבורית נוקבת לצערי, וכשיצאנו לדרך חשבנו שזה נכון להעביר אותן לבתי חולים שיקומיים

לימור לוריא:  אנחנו רואים כבר בסקרים וכבר בנתונים, אם בעבר כשהוועדות היו, הן עדיין חלקן מתנהלות במתקני משרד הביטחון, היה לוקח לנו 144 ימים, ירדנו ל-92

לימור לוריא:  אם הממוצע של ציון שביעות הרצון של הלקוחות היה 3

לימור לוריא: 9, בבתי החולים הוא עלה ל-4

לימור לוריא: 3 ואני חושבת שזו מגמה נכונה

לימור לוריא:  על מנת להראות שקיפות ולבנות אמון התחלנו להקליט את הוועדות הרפואיות, בשלב הזה בבתי חולים

לימור לוריא:  אני מקווה שעד סוף הרבעון גם בכל מתקני משרד הביטחון

לימור לוריא:  ועדות רפואיות ללא צורך להגיע לוועדה למי שמבקש את זה, ונכות צמיתה לאנשים שפונים בבקשה ללקות נפשית

לימור לוריא:  אם פעם היינו נותנים רק ב-63%, היום אנחנו ב-96%

לימור לוריא:  עשינו מסר לכל רופאי הוועדות, שזה הכשרות שמדברות גם על השירות וגם על היחס

לימור לוריא:  אנשים שמגיעים לוועדות הרפואיות הרבה פעמים מדברים על תחושת היחס, וסקרים לכל בן אדם שיוצא מהוועדה כדי לדעת מה אנחנו צריכים לשפר

לימור לוריא:      השקף הזה הוא שקף עמוס במיוחד ואנחנו שמחים עליו, כי השנתיים האחרונות המענים לאנשים שמתמודדים עם פוסט טראומה הורחבו משמעותית

לימור לוריא:  מה שאתם רואים באדום זה המספרים, קצת לתת תחושה, ובכחול זה המענים

לימור לוריא:  קו סיוע "נפש אחת" 24/7 שאנחנו רואים, אם זה ביום הזיכרון אז יש לנו פיק של פניות, ואם זה בתקופה אפילו של המחאות, אדוני היושב-ראש, היה לנו פיק של פניות, אבל בממוצע זה 350

לימור לוריא:       הקמנו בית מאזן ייעודו לאנשים שהם נכי צה"ל ואנחנו רואים שהוא מתמלא

לימור לוריא:  הקמנו בית בטוח לאנשים שלא רוצים להתאשפז במחלקה פסיכיאטרית, וראינו שב-85% מהמקרים גם מנענו את הצורך להגיע לאשפוז פסיכיאטרי

לימור לוריא:  ממש בימים אלה כבר יש לנו זוכה למה שאנחנו קוראים בית מעבר

לימור לוריא:  זה אותם אנשים שהיו אומרים לנו, אני מרגיש שאני fed up בבית, אני הולך ליער להירגע, ואמרנו, אין צורך, נקים בית שהוא כמה ימים ככה להתאזן ו-Restart כדי לחזור לחיים

לימור לוריא:  קבוצות טיפול ייחודיות שאנחנו עושים, כלבי שירות שהרבה מהאנשים מעוניינים בזה

לימור לוריא:  הרחבנו את היחידה לתגובות קרב, טיפולים אלטרנטיביים שבהרבה פעמים אנשים אומרים, אני לא רוצה את הפסיכולוג, אני רוצה את הרכיבה הטיפולית או אני רוצה מענים אחרים, ואנחנו נותנים את זה

לימור לוריא:       בני המשפחה שאני חושבת שזה סופר חשוב

לימור לוריא:  צריך להבין, כשבן אדם נמצא עם קושי נפשי, מי שנמצא ועוטף אותו זה בני המשפחה

לימור לוריא:  באידיאולוגיה שלי, אדוני היושב-ראש, זה שכמה שאנשים יישארו בביתם, בקהילה שלהם, זה הפתרון הנכון ולא להביא לאשפוזים ולא להביא להוסטלים, לכן אני מאמינה גדולה בטיפולים בבני המשפחה, חונכות לילדים כדי שיקבלו את הסיוע שההורה לפעמים לא יכול לתת, סל טרום שיקום לאנשים שעוד לא רוצים תואר

לימור לוריא:  הם רגע רוצים איזה קורס במחשבים או איזה קורס בקאוצ'ריות

לימור לוריא:  כל מה שירצו הם מקבלים

לימור לוריא:       בשיחות שלי עם אנשים שמתמודדים עם פוסט טראומה וגם בקשתו של עידן, ביקשנו לבחון האם יש צרכים ייחודיים בתחום הדיור לאנשים שמתמודדים עם פוסט טראומה

לימור לוריא:  הקמנו ועדה בראשותו של ד"ר יחיאל שרשבסקי שהיה מנהל אגף בריאות הנפש במשרד הבריאות, והוועדה הזאת מתנהלת בימים האלה

לימור לוריא:       ביום הזיכרון עשינו פעילות של בתים חמים כדי להיות שם עם האנשים שצריכים את זה

לימור לוריא:  מוקמת בימים אלה הוועדה למחלות נלוות, כי הרבה פעמים אנשים שמתמודדים עם פוסט טראומה, יש להם בעיות נלוות, אם זה בעיה של סוכר, אם זה בעיה של לחץ דם או חרדות

לימור לוריא:       פה אני אייצג ברשותכם את צה"ל

לימור לוריא:  הממשל עם צה"ל הוא מאוד חשוב

לימור לוריא:  צה"ל עבד הרבה על לשפר את תרבות הדיווח, שכשקורה משהו לחייל, אז יהיה תיעוד במערכת שעל בסיסו אנחנו נוכל להכיר בהם

לימור לוריא:  הם הקימו ענף של קשר עד כדי לסייע לאנשים בהגשת הבקשות, והם מכשירים את כל המפקדים ואת כל קצינות הנפגעים כדי שיהיו שם בעת הצורך לנכי צה"ל

לימור לוריא:      הנושא האחרון זה בעצם עולם השירות

לימור לוריא:  אני תמיד אומרת שהרבה מהשיחות שלי עם האנשים, לא פחות ממה שמלינים על זה שלא מקבלים מספיק, מדברים על איך מקבלים, וזה כל סוגיית היחס ותחושה שאגף השיקום נמצא שם בשבילם, אז בראש ובראשונה והכי חשובים עובדי שיקום שידעו בתפיסת שירות איך אנחנו אומרים כן, ואם אמרנו לא, זה אחרי שהפכנו כל אבן לפני שאמרנו שאין באפשרותנו

לימור לוריא:  התחושה שהרבה פעמים אנשים היו אומרים לי, אני מרגיש שלא מאמינים לנו, אז אנחנו אומרים היום הפוך, אנחנו מאמינים לכולם, ואנחנו חושבים ש-99% מהאנשים זה ישרים והגונים ואנחנו שם בשבילם ואני רואה איך כן ולא איך לא, וכשהוא בא לבקש לצורך העניין טיפול בקנאביס ואני רואה שיש לו ילדים ואין לו טיפול נפשי עבורם, אז אני מסתכלת 360 ומנסה למצות את זכויותיהם, ודוגמאות כאלה שהם בבסיס של תפיסת השירות שלנו, וכל הזמן לראות ששביעות הרצון עולה

לימור לוריא:  יחד עם זאת צריך לזכור, לצד שביעות הרצון צריך לראות שיש פה אינסטנציה מקצועית שגם נותנת את המענים הנכונים ולא די בשביעות הרצון רק

לימור לוריא:       הרבה מהחבר'ה הצעירים וגם המבוגרים אומרים, אני לא רוצה בכלל להגיע למחוז

לימור לוריא:  מה שאת יכולה לתת לנו בדחיפה, מה שאת יכולה לתת מרחוק, תיתנו את זה

לימור לוריא:  אם זה הזמנת הציוד הרפואי, תרופות וציוד נלווה, כבר 40% מהלקוחות שלנו מגישים, ואישורי נוחות שעשינו

לימור לוריא:  כשבן אדם מזין את תעודת הזהות ויודע את כל הזכויות שמגיעות לו באופן אישי, וטופס בקשה להכרה

לימור לוריא:  בימים האחרונים העלינו את האתר החדש

לימור לוריא:  זה דברים שנעשו כל השנתיים האלה

לימור לוריא:  הפחתנו הרבה מהביורוקרטיה

לימור לוריא:  40% מהמסמכים שדרשנו בעבר מהאנשים שמגיעים, הפחתנו אותם

לימור לוריא:  אנחנו מאצילים זכויות לשטח ולא כל דבר צריך את המנהל שיאשר, כדי לקצר ולייעל את טיפול 10,000, ותהליכים נוספים כמו הצורך בליווי לאדם עם נכות, שהתקצר משמעותי

לימור לוריא:      הרבה מהאנשים אומרים, אל תגידי לי מה הזכויות שלי

לימור לוריא:  מה שאת יכולה לתת לי, תיתני לי בלי לשאול שאלות

לימור לוריא:  עבדנו על זה קשה

לימור לוריא:  התממשקנו עם מס הכנסה ושילמנו 19,000 מענקי מס הכנסה

לימור לוריא:  רק לסבר את האוזן, לפני שהיה את הממשק הזה אנשים היו צריכים לבוא ולבקש בקשה ואז רק 4,000 אנשים קיבלו את זה, והיום בזכות ממשק אנחנו עושים את זה אוטומטית, ואם זה החזרי נסיעות ותעודות נכה

לימור לוריא:  כשהיה את עלות השחר אז התקשרנו לכל האנשים שמתמודדים עם PTSD ושאלנו מה הם צריכים, ומי שרצה, עזרנו לו לצאת להתאווררות במלון

לימור לוריא:  אנחנו עושים שיחות לכל מי שיוצא מהמחוז כדי לשאול אם הכול היה בסדר ומה אנחנו צריכים לשפר

לימור לוריא:  השנה אנחנו נתרכז בעיקר בלוחמי יום כיפור ונבקר את כולם בביתם ונעשה מיצוי זכויות

לימור לוריא:       הנושא האחרון בהקשר הזה זה הצורך בבניית אמון

לימור לוריא:  הרעיון, שאנחנו כל הזמן צריכים להיות קשובים לאנשים שאנחנו נותנים להם שירות, אם זה דלת פתוחה אצלי, אם זה סקרים, אם זה מפגשים וכנס ציבור משותף שעשינו יחד עם הארגון, שולחנות עגולים, מה עוד תירצו שנכניס ברפורמה, והשת"פ עם צה"ל ועם הארגון זה בעינינו המתכונת הנכונה

לימור לוריא:       במבחן התוצאה אני יודעת שאנחנו עדיין לא איפה שהיינו רוצים להיות, אבל אם בשנת 2020 היינו מקום שלישי מהסוף, ב-2022 סיימנו בזה שאנחנו נקודה אחת מתחת לממוצע, אבל אנחנו כבר לא אחרונים מזנבים מאחור

לימור לוריא:  המגמה היא מגמת שיפור

לימור לוריא:  אני אומרת מראש, זה לא לשם אנחנו שואפים

לימור לוריא:  אני סמוכה ובטוחה שאנחנו נהיה בראש החץ, אבל לפחות אנחנו יודעים שהמגמה היא נכונה ואנחנו מברכים על זה

לימור לוריא:       עכשיו רגע לדבר על סטטוס המשימות שיש לנו

לימור לוריא:  כל מה שאתם רואים, כשיצאנו לדרך עם "נפש אחת" המנכ"ל דאז, אמיר אשל, נתן לאחד היועצים שלו להכניס את הכול לטבלת אקסל

לימור לוריא:  תרגמנו הכול למשימות ולכל דבר יש משימה, מי אחראי ומה הלו"ז לביצוע, וכל הירוקים זה דברים שבוצעו והם באמת במגרש שלנו

לימור לוריא:  מה שאתם רואים בכחול זה משימות שהן בתהליך, ומה שאתם רואים בכתום זה דברים שהם ממתינים לחקיקה, אם זה הרכב ואם זה זכויות בתחום השיקום

לימור לוריא:  משימות בתהליך, בחלקן גם אנחנו תלויים במשרדים אחרים

לימור לוריא:  אם לצורך העניין רצינו לתת סיוע משפטי חינם לנכי צה"ל באמצעות משרד המשפטים, אז אנחנו במגעים עם משרד המשפטים ואני מקווה שזה יגיע, ואם אנחנו רוצים לתת עוד שירותים בדחיפה ואני צריכה נתונים מביטוח לאומי, מרשות האוכלוסין או מהתחבורה, אז אנחנו צריכים את העברת המידע

לימור לוריא:  אם זה שכר הרופאים וכיוצא בזה, שהם בתהליך

לימור לוריא:       היושב-ראש, שאלת מה אנחנו רוצים להספיק לעשות עד סוף 2023 לפחות

לימור לוריא:  עיגון ההטבות בחקיקה סופר קריטי

לימור לוריא:  תיראו איזה נושאים חשובים יש לנו: רווחה כלכלית, נושאי רפואה, לימודים, תעסוקה, הטבות פסיכוסוציאליות

לימור לוריא:  אני רוצה להגיד פה לוועדה, חברים, מזה עשור נכי צה"ל, לא עודכנו ההטבות שלהם והסכומים והמענים בגלל שחיכינו לחקיקה

לימור לוריא:  אנחנו חושבים שהגיע הזמן לתת מענה כאן ועכשיו ולכן כמו שאמרתי, אנחנו מקדמים החלטת ממשלה שקודם כל מבקשת לעדכן את הסכומים ולאפשר לנו לתת מענים ריאליים למה שצריך

לימור לוריא:  במקביל אנחנו נערכים לחקיקה שאני מקווה שבמושב הזה נעביר

לימור לוריא:       תהליך ההכרה, אנחנו נסיים את טיפול 10,000, נמשיך להרחיב אותו לבתי חולים שיקומיים, את הוועדות הרפואיות

לימור לוריא:  אנחנו מקווים שנוכל לממש את החלטת הממשלה של הדיור והרכב

לימור לוריא:  נשקיע הרבה בנושא התעסוקה, שזה משהו שעולה מאוד חזק מהאנשים בעיקר שמתמודדים עם מוגבלות נפשית וצריך לראות איך אנחנו נותנים להם מענה בתחום התעסוקה

לימור לוריא:  מבחן ההכנסות, באוגוסט תסתיים הוראת השעה

לימור לוריא:       גיל שלישי

לימור לוריא:  דיברנו על זה ש-50% מנכי צה"ל זה אנשים בגיל השלישי

לימור לוריא:  אנחנו רוצים לפתח להם שירותי רפואה בבית

לימור לוריא:  לא צריך שהם יבואו אלינו

לימור לוריא:  אם אנחנו יכולים להיעזר בחברות שמתמחות ברפואה בבית, אנחנו נעשה את זה

לימור לוריא:  הרבה מהם אומרים שהם מתקשים למצות זכויות, וגם את זה נעשה

לימור לוריא:       עוד שירותים שלמדנו מהאנשים שמתמודדים עם פוסט טראומה, שאנחנו רוצים לפתח, כמו זה שכשבן אדם מאיים באובדנות, לא ישלחו לו משטרה אלא ישלחו לו סוג של מד"א נפשי, ואם זה המחלות הנלוות וכלבי השירות ונושאים נוספים

לימור לוריא:  תחום השירות, אנחנו נמשיך לעשות את יחידת השירות, שירותים מקוונים, מוקד טלפוני שלצערי במשבר כרגע

לימור לוריא:  אני מקווה שזה יסתייע

לימור לוריא:      רגע לדבר על התקציב לפני שאני אעביר את זה לחברי אורן שיפרט קצת יותר

לימור לוריא:  תיראו, כל מה שהיה במגרש של אגף השיקום כמו שהראיתי, שיכולנו ליישם, מומש וזה עומד על סדר גודל של 336 מיליון שקלים מתוך ה-900 מיליון

לימור לוריא:  כשנעגן את ההטבות בחקיקה אנחנו נוכל לממש עוד 170 מיליון, ואז שואלים אותי, לימור, מה עם היתר? אז ביתר זה הדברים הנוספים שאנחנו תלויים גם בגופים אחרים וגם אנחנו צריכים לממש אותם

לימור לוריא:  אם זה הסיוע המשפטי חינם, אם זה רפואה ביתית לגיל השלישי, אם זה מרכזי יום טיפוליים

לימור לוריא:  לכל הדברים האלה יש לנו תוכניות ואנחנו מתכוונים גם לממש אותם

לימור לוריא:  חלקם אנחנו חייבים בחקיקה וחלקם אני חושבת שאנחנו לא נזדקק לזה

אורן איילון: אורן איילון, סגן ראש אגף תקציבים במשרד הביטחון

אורן איילון:  קודם כל אני חושב ששווה להתעכב על השקף הזה, כי מעבר לתקציבים של "נפש אחת", אנחנו יכולים לראות בו את הגידול התקציבי בתקציבי אגף השיקום בין השנים, שנובע כמובן מ"נפש אחת", זה ברור, אבל גם מהשפעות נוספות שיש בעקבות נפש

אורן איילון:  למעשה יש יותר הכרות

אורן איילון:  פונים יותר נכים ויש יותר הכרות והם משלמים את התגמולים וכמובן נותנים להם את כל הזכויות, הצמדות של התגמולים עצמם שהצמדנו אותם גם בתקופות של הקורונה, והם עלו במהלך השנים, וגם אנחנו רואים הטבות, אם זה בנושא של המלווים לנכים שמשלמים משמעותית יותר, בנושא של חמי מרפא, וכך אנחנו רואים שלמעשה התקציב עולה

אורן איילון:  אפילו אם מסתכלים בשנת 2021 ל-2023, העלייה היא משמעותית ואפילו עוד מעבר לתקציבים של "נפש אחת"

אורן איילון:       השקפים הבאים למעשה רק מפרטים את אותם מספרים בפירוט יותר גדול ואפשר לראות את הגידול בתגמולים, במלווים, בכל אחד מהפרמטרים

אורן איילון:  זה מה שאנחנו צופים גם ב-2024 בספר התקציב, עלייה ל-5

אורן איילון: 4 מיליארד

אורן איילון:  בשקף הבא יש לנו את הפירוט

ניסים ואטורי: למה הסוציאלי כל כך נמוך? צד ימין למעלה, 0

ניסים ואטורי: 1, 2%

עידן קלימן: זה בתיאוריה

ניסים ואטורי: לא, יש 2023

אורן איילון: עד 2022 זה מימושים בפועל

אורן איילון:  2023–2024 זה תכנון, פועל יוצא גם של כל מיני תהליכים שיצאו

ניסים ואטורי: זה נראה לי נמוך מידי

אורן איילון: בשקף הזה למעשה יש פירוט מקיף של כל הדברים שכלולים ב"נפש אחת"

נדב וירש: איפה הלומי קרב פה ברשימה?     

לימור לוריא: בכל אחד מהמקומות

נדב וירש: אני יודע שאני לא פוסט טראומטי

נדב וירש:  אני יודע שלפני זה אני הלום קרב

נדב וירש:  איפה אני ברשימה הזאת?     

יולי יואל אדלשטיין: תציג את עצמך לפרוטוקול

נדב וירש: נעים מאוד, קוראים לי נדב וירש, אני לוחם מ"צוק איתן"

נדב וירש:  נלחמתי

נדב וירש:  נפצעתי בצבא

נדב וירש:  זכיתי לבאמת שנים מאוד קשות עם אגף השיקום

נדב וירש:  היום אני במקום אחר שאני מדבר למען החברים שלי

נדב וירש:       חבר הכנסת יולי אדלשטיין, אני ממש מצטער

נדב וירש:  כשאני רואה את סטטוס "נפש אחת", אתם עובדים עליי בעיניים

נדב וירש:  בחיי, אתם עובדים עליי וכולכם פה יודעים את זה

נדב וירש:  אני לא נמצא בחקיקה

נדב וירש:  אני לא זוכה להגדרה

נדב וירש:  אני לא זוכה שהמחלות הנלוות, ואתם יודעים את המחלות הנלוות כבר 75 שנה

נדב וירש:  באמת

נדב וירש:  אל תזלזלו בנו

נדב וירש:  אל תזלזלו באינטליגנציה של כולנו

נדב וירש:  יש לכם את הכול

נדב וירש:  גם את העניין של הדיור אתם יודעים בדיוק מה הבעיות שלי, מה הבעיות של הלומי הקרב, מה אנחנו חווים

נדב וירש:  זה לא משהו חדש

יולי יואל אדלשטיין: בוא נשמע התייחסות

נדב וירש: כשאתם מראים לי את המצגת הזאת אני באמת אומר, אתם מזלזלים בנו, בכולנו, בכל הנכים, אלה שנפצעו בפעילות מבצעים

נדב וירש:  אם אתה יכול בבקשה להעביר את השקף הקודם שהיו שם כלל נכי צה"ל, פוסט טראומה, רגליים, פיזיים, לא נכנס לכם לדברים

נדב וירש:  חברים, לא רוצה מכם כלום

נדב וירש:  אתם, ארגון נכי צה"ל, אני מבקש, תקשיב, אל תעשו פוליטיקה קטנה

נדב וירש:  לא עליי

נדב וירש:  אתה יכול לעשות את זה על כולם

נדב וירש:  אני יודע שאני בחקיקה לא נמצא

נדב וירש:  אני יודע מצוין

נדב וירש:  אתה לא יכול להתווכח עם כתב מאולפן שישי

נדב וירש:  עם כל הכבוד, אני לא נמצא בחקיקה ובגלל זה אני פה, והחוק לא נעצר בגלל חברי הכנסת, כי יולי אדלשטיין יודע בדיוק וגם חבר הכנסת רם בן ברק שהיה חבר ועדת חוץ וביטחון

נדב וירש:  הלומי הקרב לא נמצאו שם, וההפגנה שהייתה בקריה, זה מה שהפיל את זה

עידן קלימן: זה לא נכון

עידן קלימן:  אתה לא יודע מה שאתה מדבר

נדב וירש: עידן, תכבד

עידן קלימן: אתה לא מבין בחקיקה

נדב וירש: אני לא מבין בחקיקה? אתה הכי גדול מכולם

עידן קלימן: אתה טועה ומטעה

נדב וירש: אתה צודק

נדב וירש:  כולם צודקים ואתה הכי צודק

יולי יואל אדלשטיין: תודה רבה

יולי יואל אדלשטיין:  שאלת שאלה

יולי יואל אדלשטיין:  אם יש התייחסות, נשמע התייחסות

יולי יואל אדלשטיין:  ארגון נכי צה"ל גם ידבר

נדב וירש: איפה הפעילות המבצעית?      

יולי יואל אדלשטיין: חברים, בואו נשמור על הדיון הזה כדיון רציני

יולי יואל אדלשטיין:  הנושא הוא כאוב מאוד, כל אחד עם סיפורים אישיים

יולי יואל אדלשטיין:  גם מי שאינו נכה צה"ל

יולי יואל אדלשטיין:  כל אחד מאיתנו נחשף לסיפורים מאוד מקרוב

יולי יואל אדלשטיין:  אנחנו כרגע מנסים באמת לדאוג לדברים

יולי יואל אדלשטיין:  גם לי יש הרבה דברים לומר

יולי יואל אדלשטיין:  דיברנו גם כשהיינו במשרד הביטחון

יולי יואל אדלשטיין:  אני כן שמחתי לראות שחלק מן הדברים שהיו בעבר לצערי נחלת רבים, כרגע כבר לא קיימים, אבל עדיין לא הכול מאה אחוז

יולי יואל אדלשטיין:  בואו נשמע את המשך הדברים

יולי יואל אדלשטיין:  בבקשה

אורן איילון: אני רק אסיים

אורן איילון:  כאן מפורטת כל התוכנית של "נפש אחת", גם הדברים שבוצעו וגם הדברים שמתוכננים להיות מבוצעים, בחלוקה לנושאים השוטפים, המיידים והנושאים שהם מחייבים את החקיקה שאנחנו מקווים שתקרה בקרוב

יולי יואל אדלשטיין: איך אתם באחוזי ביצוע של "נפש אחת"?     

אורן איילון: בשנת 2022 הביצוע בפועל הוא סדר גודל של 37%

אורן איילון:  זה הוצג פה בשקף אבל תוכניות הן מלאות

אורן איילון:  דברים גם מפתיעים אותנו לפעמים, קורים בעלויות יותר גבוהות, חלק יותר נמוכות

יולי יואל אדלשטיין: זאת אומרת החקיקה היא כרגע חסם לביצוע יותר גבוה

אורן איילון: להרבה מאוד פעילויות

יולי יואל אדלשטיין: אוקיי

יולי יואל אדלשטיין:  את רוצה לסכם?     

לימור לוריא: כן

לימור לוריא:  כמו שאמרנו, האתגר שלנו הראשון זה מימוש הרפורמה בחקיקה

לימור לוריא:  אגב, אני חייבת להתייחס רגע למה שחברי נדב אמר

לימור לוריא:  אם יעבור הפרק של הדיור, אז אנחנו מקווים שיהיה לנו סמכות לוועדת חריגים למענה ייחודי לאנשים שיש להם צרכים ייחודיים, כי אם אני מדברת על אנשים שהם מתמודדים עם פוסט טראומה, חלקם לפעמים למשל אומרים, לימור, אני רוצה קרוואן, ואין לי דרך היום לתת להם את זה

זיו שילון: לימור, ברשותך, אני יכול להתייחס לעניין הזה ספציפית ממש בקצרה

זיו שילון:  לי קוראים זיו שילון, אני נכה צה"ל מזה עשר שנים

זיו שילון:  מוניתי על ידי שר הביטחון דאז, בני גנץ, לסייע למשרד בהובלת הרפורמה ממקום של יותר שטח

זיו שילון:  אני חייב להגיד לכם שבכל השבעה חודשים שביצעתי את התפקיד הזה, אגב, בהתנדבות יחד עם עוד לא מעט אנשים

זיו שילון:  הנושא הזה של דיור, שהוא אגב פירמידת הצרכים של - - - הכי בסיסי שכל אדם צריך קורת גג, הוא היה מאוד בוער

זיו שילון:       התקציבים לא עודכנו לא מעט שנים

זיו שילון:  אני רק אתן דוגמה אחת

זיו שילון:  נכה 100% נכות של משרד הביטחון היום, שזה נכה מאוד מאוד קשה, בין אם נפש או בין אם גוף מקבל מענק של 113,000 שקלים בשביל לרכוש דירה

זיו שילון:  תגידו לי אתם, הון עצמי, למה זה? כנראה לחדר בנווה טראמפ? כנראה שם גם אי אפשר לרכוש חדר

זיו שילון:       בוא נגדיר רגע חטא על פשע

זיו שילון:  אחרי שש שנים שנכה צה"ל 100% שוכר דירה והוא לא מצליח לממש את יכולתו להגיע להון עצמי לבית, שוללים ממנו את הזכות לקבל סיוע בשכר דירה, זאת אומרת שאחרי שש שנים לא הצלחת להגיע להון עצמי לבית, שאתם כולכם יודעים ש-113,000 שקל זה לא מספיק לחדר, לוקחים ממך גם את הזכות לדירה

זיו שילון:  מה שלימור מדברת כאן, יש ועדות שנקראות ועדות ל' למיניהן, שהן מוגדרות על ידי שלוש אונות: אונה אחת סוציאלית, אונה אחת הומניטרית ואונה אחת שיקומית

זיו שילון:  שלושת האונות האלה לא מקבלות ביטוי תחת החקיקה שמגדירה מה מהות ועדת ל', כך שלימור שיושבת בוועדה ועוד נציגים אינם יכולים לקבל מספיק גמישות בשביל לתת לאנשים, א', טיפה יותר מענקים, ב', לקבל חלופות דיור בצורה ראויה עבור אותו מצב כמו שנדב מתאר, לצורך העניין פוסט טראומטיים

זיו שילון:       אני כבר סיימתי לכתוב את זה

זיו שילון:  אני הבאתי את אוהד דנוס, יושב-ראש איגוד השמאים

זיו שילון:  אני הבאתי את חגי רזניק שהיה בזמנו מנכ"ל משרד השיכון והבינוי

זיו שילון:  אני התעסקתי בזה אישית כאיש עסקים שמבין דבר אחד או שניים בעולם התוכן הזה

זיו שילון:  התעסקתי אישית במספרים

זיו שילון:  קודם כל זה חרפה אדירה שהמדדים האלה לא עודכנו במשך כל כך הרבה שנים

זיו שילון:  אגב, למה מוצמדים המדדים? לא למדד הדיור שהוא המדד הלגיטימי מבחינתנו להצמיד אליו

זיו שילון:  אגב, הוא גם לא טוב כי הוא מערבב דירת שני חדרים בדימונה עם דירת חמישה חדרים בתל אביב, הכול כשעטנז באותו מדד, אז זה הערה ללמ"ס רגע להתאפס בהקשר הזה

זיו שילון:  הוא מוצמד למדד מחירי הצרכן שמערבבים טוסטרים עם דירות

זיו שילון:  אתם יודעים כמה עלו טוסטרים וכמה עלו דירות בשנים האחרונות? אתם יודעים יותר טוב ממני מה היה ההפרש בעלייה ביניהם, לכן המדד הזה, א', הוא לא רלוונטי

זיו שילון:  ב', גם ההצמדה נעשתה כחצי הצמדה, ג', אתה רואה את התוצאה

זיו שילון:  שנת 2023, דירה ממוצעת במרכז הארץ עולה באזור ה-2

זיו שילון: 1 אם אני מדבר על ארבעה חדרים נגישה לנכים

קריאה: איפה?     

זיו שילון: אני מדבר על ממוצעים

זיו שילון:  מספרים, תבדוק אותי

זיו שילון:  נכה צה"ל 100% נכות מקבל 113,000 והוא צריך להגיע להון עצמי

זיו שילון:  איפה נראה כדבר הזה? וזה רק קצה הקרחון

זיו שילון:  זה התייחסות קצרה למה שלימור אמרה

זיו שילון:  אני סיימתי לכתוב את הדפים ולהגיש אותם כבר לפני שמונה חודשים

זיו שילון:  החוק קיבל המשכיות

זיו שילון:  כל מה שאנחנו צריכים להעביר אותו זה קריאה שנייה ושלישית שנוכל להתקדם

זיו שילון:      אמירה אחרונה

זיו שילון:  אני חייב להגיד לך, נדב יקירי, יש שתי דרכים לעשות רפורמה: אחת, זה להביא טרקטור, לרמוס את הארגון ולהקים חדש, ושתיים, לאלץ בגלל תקציבים ובגלל המציאות הממשלתית שאנחנו נמצאים בה, לבצע חלק מהתהליכים טלאי על טלאי

זיו שילון:  אנחנו מחר בבוקר לא נוכל להשלים את כל הדברים שאתה צריך בשביל להיות מאושר ומסופק, אבל מה נוכל לעשות? לאט לאט לקדם את זה

זיו שילון:  אם אנחנו ננסה לתפוס את כל העוגה הזאת ולהשאיר אותה שלמה כל פעם מחדש וכל אחד ירצה לנגוס עוד קצת, עוד קצת, אנחנו לא נגיע לכלום, כי אנחנו נמצאים במדינת ישראל

זיו שילון:  מאוד מאוד קשה להעביר כאן רפורמות

זיו שילון:       אנחנו נמצאים בתקופה של היעדר משילות כמעט מוחלטת

זיו שילון:  הדרג הפקידותי, לא כי יש שם אנשים רעים, פשוט קיבל כוח לא פרופורציונאלי בשנים האחרונות, שכמעט ואי אפשר להעביר תהליכים

זיו שילון:  אני ישבתי עם אמיר רשף במשרד, קודמו של לא יודע מי יושב כאן בתפקיד

זיו שילון:  אני ישבתי איתו, ועידן, אני הייתי צריך להוריד דמעות ולדפוק את הפרוטזה שלי בשולחן למרות שאני בן אדם די רגוע, בשביל להסביר לו למה אנחנו לא יכולים להתייחס בעולם תוכן של נכי צה"ל להשלכות רוחב

זיו שילון:  יש כאן אוכלוסייה ייחודית, אנשים שאיבדו ידיים, רגליים וחלקים מהנפש עבור המדינה הזאת, אנשים שנקרעו לגזרים

זיו שילון:       אני עכשיו יצאתי ביום הזיכרון האחרון בוכה מבתים של ארבע משפחות שכולות שכולם, מה שנקרא, חברים שאיבדתי או בידיים או גדלו אצלי

זיו שילון:  יצאתי ואמרתי, בואנ'ה, למה נלחמתי אם הדבר הזה שאני מחכה לו כבר שבעה וחצי חודשים, יולי, לא בשבילי

זיו שילון:  אני את הכסף שלי עשיתי

זיו שילון:  אני את החיים שלי כבר בניתי

זיו שילון:  אני מה שנקרא, א', אותרגתי בגלל החשיפה התקשורתית ובגלל שיש לי קצת יכולת וורבלית, ו-ב', הצלחתי להגיע לדברים ש-99% מהאנשים האחרים לא מגיעים אליהם

זיו שילון:  עכשיו התפקיד שלי זה לוודא שלפחות בבסיס של הבסיס, שזה דיור וצרכים בסיסיים נוכל לתת לחבר'ה האלה קצת לנשום

זיו שילון:       אני מבקש מכם, הדבר הכי חשוב פה הוא לאפשר לנו להשלים את החקיקה הראשונה, ליישם, ואני מבטיח לך, נדב, כל עוד לימור כאן, כל עוד החבר'ה פה

זיו שילון:  אני אומר לך, אתם רואים אותם, הם אנשים טובים

זיו שילון:  ישבתי איתם

זיו שילון:  ראיתי את עידן שנייה לפני שהוא נכנס לבית חולים לכימותרפיה, נלחם מלחמות עולם עבור כל אחד ואחד מכם, לא עבור עצמו

זיו שילון:  הוא את שלו כבר עשה

זיו שילון:  אני רק אומר דבר אחד, בוא נסיים שלב-שלב, כי אם ננסה לכבוש את הפסגה בלי לטפס ולנשום חמצן באמצע, זה לא יקרה

יולי יואל אדלשטיין: תודה, זיו

יולי יואל אדלשטיין:  אנחנו מבינים, בסדר גמור

אבי אבוטבול: לי קוראים אבי אבוטבול, אני הייתי קצין בגולני

אבי אבוטבול:  אני רוצה להגיב למה שהוא אומר, כי אני לא מבין למה הוא מתכוון

אבי אבוטבול:  אני רוצה להבין מה זה נגמור את החקיקה שלב-שלב? איזה חקיקה, החקיקה שהייתה בשנה שעברה?     

יולי יואל אדלשטיין: אבי, אתה אורח רצוי כאן

יולי יואל אדלשטיין:  אתה ביקשת לבוא

יולי יואל אדלשטיין:  בוא נשמע

יולי יואל אדלשטיין:  אולי חלק מן השאלות שלך יקבלו תשובות, ואם לא, אנחנו ניתן לך גם לשאול ולהגיד כמה מילים, אין שום בעיה

אבי אבוטבול: אוקיי

יולי יואל אדלשטיין: אני רק באמת רוצה לשמוע אם יש עוד התייחסות של גורמים ממשלתיים לפני שאני עובר ליושב-ראש ארגון נכי צה"ל

יולי יואל אדלשטיין:       קודם כל תודה רבה על הצגת הדברים

יולי יואל אדלשטיין:  ועדת חוץ וביטחון גם במסגרת יום עיון במשרד הביטחון שמעה את הדיווח שלך

יולי יואל אדלשטיין:  כולנו התרשמנו

יולי יואל אדלשטיין:  אני גם אומר לך מראש כאחד מוותיקי הבית הזה, שמטבע הדברים אצלנו תמיד מתרכזים באותם אולי 20% שאין ולא ב-80 שיש

יולי יואל אדלשטיין:  על 80 אני כרגע נותן לך את כל המחמאות

יולי יואל אדלשטיין:  אנחנו באמת מודעים לכל העבודה שעשית

יולי יואל אדלשטיין:  שומעים את זה גם מן החברים

יולי יואל אדלשטיין:  שמענו את זה גם כרגע לפני שנייה מזיו, אבל ברור שיש עוד דברים שצריך לשפר וצריך לעשות, ובזה הוועדה מתרכזת, אחרת אנחנו רק באמת יכולנו לכתוב מכתב תודה וזהו

יולי יואל אדלשטיין:      בבקשה, עידן

עידן קלימן: צוהריים טובים ותודה על כינוס הישיבה המיוחדת הזאת

עידן קלימן:  יש לנו מצגת, אם אפשר להעלות אותה

יולי יואל אדלשטיין: מעלים

עידן קלימן: בפתח דבריי עד שיעלו את המצגת, רפורמת "נפש אחת", רק בשביל הרקע למי שלא מבין, ותיכף נתחבר למה שזיו אמר, קודם כל באמת, אדוני יושב-ראש הוועדה, אחד הדברים היותר טובים שקרו ברפורמת "נפש אחת" זה היה הכניסה של לימור לתפקיד ושינוי הגישה שאותו אני צועק מעל 20 שנה

עידן קלימן:  אני פעיל בארגון נכי צה"ל מאז 2004

עידן קלימן:      רפורמת "נפש אחת" למעשה נשענת על ועדת אייל בן ראובן, חשוב מאוד להגיד את זה

עידן קלימן:  ועדת אייל בן ראובן הוקמה אחרי שנכנסתי לתפקיד ועליתי בוועידת המשפיעים ונתתי נאום קשה מאוד נגד המדינה

עידן קלימן:  מנכ"ל משרד הביטחון נזעק לבית הלוחם, ושעה אחרי שהוא ראה מצגת שלי על הטיפול בנכי צה"ל, הוא החליט להקים את ועדת אייל בן ראובן

עידן קלימן:  ועדת אייל בן ראובן הקימה שישה צוותים על פי דרישת הארגון

עידן קלימן:  הצוותים היו צוות PTSD, צוות דיור, צוות רכב, צוות הנכה המתבגר ושער הכניסה, דברים שבאמת אחרי זה הוכחו שהארגון יודע מצוין על מה הוא מדבר

עידן קלימן:  גם הארגון לפני ועדת אייל בן ראובן עשה סקר חברים מאוד רחב, ושני הדברים שעלו זהרו מעל הכול, היה אחד, תתייחסו אלינו כמו בני אדם

עידן קלימן:  זה הדבר הראשון

עידן קלימן:  74% מהאנשים שענו על הסקר ביקשו שיתייחסו אליהם כמו אל בני אדם

עידן קלימן:  הדבר השני היה שקיפות

עידן קלימן:  שקיפות זה משהו שמגלם בתוכו עולם ומלואו, של אמון ולסמוך על מי שאמור לטפל בך

עידן קלימן:       ועדת בן ראובן הגישה דוח חמור מאוד שדרש רפורמה מלאה באגף שיקום

עידן קלימן:  באפריל 2020 עם פרוץ הקורונה והחלפת הממשלה לצערנו הרב הדוח הזה שהיה בו הרבה מאוד פתרונות, לא עשו איתו כלום 11 חודשים

עידן קלימן:  מאי 2021 נעשה המעשה הקשה של איציק סעידיאן, שנתן בוסט וסוף כל סוף מישהו הרים את הספר של רפורמת "נפש אחת" וראה שהכתובת הייתה על הקיר

עידן קלימן:  החזון של ארגון נכי צה"ל כמו שלימור פה הראתה, זה השילוב בין צה"ל, אגף השיקום וארגון נכי צה"ל, כאשר אני מדגיש, צה"ל לא היה בתמונה לפני כן

עידן קלימן:  צה"ל עשה עבודה נהדרת מאז תחילת רפורמת "נפש אחת"

עידן קלימן:  הדרך היחידה לטוות רשת ביטחון אמיתית לטיפול באוכלוסייה כל כך רחבה ומאתגרת היא ששלושת הגופים האלה ייטו שכם יחד

אורי אריאל: עד שהמצגת עולה אפשר לבקש משהו?     

יולי יואל אדלשטיין: תבקש, בבקשה

אורי אריאל: שמי אורי ארנפלד, אני פדוי שבי מיום כיפור

אורי אריאל:  עלתה פה נקודה של דור יום כיפור, אז הדור הולך ופוחת, לקחת בחשבון

אורי אריאל:  אנחנו באמת נשמח להתייחסות רצינית בנושא הזה

אורי אריאל:      נקודה נוספת

אורי אריאל:  מתוך כלל נכי צה"ל, אני ראיתי את המצגת שלך, לימור, היה חסר לי דבר אחד

אורי אריאל:  בכלל נכי צה"ל האוכלוסייה הכללית היא קרוב ל-60,000

אורי אריאל:  מתוך ה-60,000 האלה יש קבוצה מאוד קטנה לדעתי של פצועים שנפצעו בפעילות מבצעית

עידן קלימן: לא קטנה בכלל ואתה לא יודע את הנתונים

אורי אריאל: סליחה, אם אתה מנהל את הישיבה - - -      

עידן קלימן: אני לא מנהל את הישיבה

עידן קלימן:  אתה גם לא יודע את הנתונים

אורי אריאל: אני לא קיבלתי ממך רשות דיבור, אז למה אתה חותך אותי?      

יולי יואל אדלשטיין: אתה אמרת שיש לך בקשה

אורי אריאל: יולי, אני יכול להישאר פה?     

יולי יואל אדלשטיין: אתה בהחלט מוזמן להישאר פה

יולי יואל אדלשטיין:  אתה אורח מוזמן

יולי יואל אדלשטיין:  אתה ברשימת המוזמנים

יולי יואל אדלשטיין:  אתה אורח רצוי

עידן קלימן: אורי, עם כל הכבוד, אתה יודע טוב מאוד מאיזה משפחה באתי ומה היחס שלי למלחמת יום הכיפורים

אורי אריאל: אני לא אמרתי נגדך מילה

אורי אריאל:  אני ציינתי עובדה

עידן קלימן: אתה יודע טוב מאוד את המחיר האישי ששילמתי במלחמת יום הכיפורים

אורי אריאל: אני יכול בכל זאת לחזור למה שרציתי להגיד למרות מה שהוא אומר?     

יולי יואל אדלשטיין: אתה אמרת שיש לך בקשה לבקש

יולי יואל אדלשטיין:  תבקש

אורי אריאל: נכון, אבל הוא לא נותן לי לדבר

אורי אריאל:  חשבתי שהוא מנהל את הישיבה לרגע

אורי אריאל:  אני לא סיימתי את מה שיש לי להגיד, אז אל תעצור אותי בבקשה

אורי אריאל:       הבקשה שלי היא כדלקמן: מתוך כלל נכי צה"ל יש אוכלוסייה יחסית קטנה של פצועים שנפצעו בפעילות מבצעית

אורי אריאל:  אני לא אמרתי כמה ואני לא אמרתי מי, ואתה לא צריך לקפוץ, עידן

אורי אריאל:  אני יודע שגם אתה וגם אבא שלך בתוך האוכלוסייה הזאת

אורי אריאל:  אני יודע את זה טוב מאוד אבל אני מציין עובדה

עידן קלימן: אנחנו נתחיל להתווכח פה ונוכיח אחד לשני דברים

אורי אריאל: אל תתערב לי בדברים

עידן קלימן: אל תצא לי פה בסיסמאות

אורי אריאל: בגלל העניין הזה יש לי בקשה אחת

אורי אריאל:  אנחנו נלחמים, הפצועים שנפצעו בפעילות מבצעית, אני אומר את זה במרכאות, על ליבו ושעתו הפנויה של עובד אגף השיקום בכל מחוז שלא יהיה, כי הוא אמור לתת את השירותים שלו לכלל הנכים

אורי אריאל:  אני חושב שבאיזשהו מקום יש מקום לשקול ולהעביר, וזו הבקשה שלי, לקדימות הטיפול את פצועי מערכות ישראל

אורי אריאל:  אני מדבר על פצועים שנפצעו בפעילות מבצעית

יולי יואל אדלשטיין: תודה

זיו שילון: חיילת שנאנסה, מה איתה? אני ראיתי אותם בעיניים

עידן קלימן: זו שאלה מצוינת

עידן קלימן:  מה עם טייס קרב שירד מה-F16 שלו, לקח אותו רכב טייסים והתהפך עם הרכב? מה איתו?     

יולי יואל אדלשטיין: חברים, מכירים את הסוגיה

עידן קלימן: מה עם ניצול שואה שירד מהאונייה וחטף מחלה שהתפרצה עקב הלחץ שלו בקרב?      

אורי אריאל: ההתנהלות הזו גורמת לי ולאנשים כמוני לא להיות חברים בארגון הזה

עידן קלימן: אתה רשאי לא להיות חבר

עידן קלימן:  אתה גם בא עם נתונים לא נכונים

עידן קלימן:  אגב, רוב החברים בארגון, מעל 65% הם לוחמים שנפצעו בפעילות מבצעית, אז אני לא יודע באיזה מספרים אתה בא

אורי אריאל: אל תענה בפטרונות

אורי אריאל:  אני מדבר עם ועדה, אני לא מדבר איתך

יולי יואל אדלשטיין: אני יכול לומר משהו מן הצד? אני לא שייך לא לחברים בארגון ולא לאלה שלא רוצים להיות חברים בארגון

יולי יואל אדלשטיין:  מן הצד אני רוצה לומר לכם כחבר כנסת, כמו שכבר אמרתי, די ותיק

יולי יואל אדלשטיין:  זה לא תורם לנושא

אורי אריאל: אני יודע, אבל הוא לא לומד מזה

יולי יואל אדלשטיין: אם תירצו פעם לשבת איתי ולהסביר את הבעיות של ארגון נכי צה"ל - - -      

נדב וירש: חבר הכנסת יולי אדלשטיין, אסור לנו לדבר

נדב וירש:  מורידים לנו את הראש

נדב וירש:  זאת האמת

נדב וירש:  איפה כל הלומי הקרב?      

עידן קלימן: מה עשו לך? אל תצעק

עידן קלימן:  גם אני יודע לצעוק

נדב וירש: איפה כל הלומי הקרב? למה אתה משתיק אותנו?     

עידן קלימן: מה השתיקו אותך? בוא תוכיח שהשתיקו אותך

נדב וירש: איפה לימור פתחה לנו את הדלת? אף אחד לא פותח לנו את הדלת, רק רם בן ברק ויולי אדלשטיין פתחו לנו את הדלת

נדב וירש:  אתם לא פותחים לנו את הדלת

נדב וירש:  אנחנו שולחים לכם דברים, מראים לכם רעיונות

נדב וירש:  אתם אומרים בתים מאזנים, תעסוקה

נדב וירש:  איפה הדברים האלה? על מי אתם עובדים? אל תשקרו לנו

נדב וירש:  אתם בוגדים בנו

נדב וירש:  אתם בוגדים בכולנו ואחר כך אתם אומרים לנו, אנחנו באים לפה

נדב וירש:  אני לא לגיטימי? אני הייתי בו

נדב וירש:  לידכם אני לבד

נדב וירש:  אף אחד לא בא

נדב וירש:  אתם יודעים למה הוא לא בא? כי הם מפחדים, כי יש מישהו שיודע לעשות להם רע, ואני עומד מאחורי כל מילה שלי ואני לא אעשה את זה פה, אתה יודע למה? כי מה שאני אגיד לך בפרטי זה אותו דבר

עידן קלימן: אתה רוצה שאנחנו נפתח את - - - ? כפוי טובה אחד

נדב וירש: עידן היקר, אל תגיד לי שאני כפוי טובה כי אני הרווחתי את המקום שלי ביושר

נדב וירש:  אני הייתי ברחוב עם כל החברים שלי - - -      

עידן קלימן: הייתי ברחוב יותר ממך

נדב וירש: שנייה, אתה תקשיב עד הסוף

נדב וירש:  אני הגעתי לפה להגיד את האמת

נדב וירש:  אתה לא משרת את כלל נכי צה"ל ואת הלומי הקרב בפרט, ואתה יודע את זה

נדב וירש:  אתה הקמת ועדה וארגון נכי צה"ל - - - 

נדב וירש:  הבאת את יהודה היקר ואני אומר לכם, חברים, אני מאוד אוהב אתכם

נדב וירש:  אין לי משהו אישי אליכם

נדב וירש:  הכול בסדר

נדב וירש:  אתם לא עשיתם לי כלום

נדב וירש:  יש דבר אחד בסיסי: הלומי הקרב לא בחקיקה

נדב וירש:  הלומי הקרב, אין להם את המחלות הנלוות

נדב וירש:  יש בן אדם שהולך עם טיטולים ואתה מזלזל בפציעה שלי, כי אני לא יכול להוכיח לך

עידן קלימן: אף אחד לא מזלזל

עידן קלימן:  אתה מבלבל את המוח

נדב וירש: לרם בן ברק הוכחתי, ליולי הוכחתי

נדב וירש:  לכל חברי הכנסת הוכחתי שהפציעה שלי היא לא פחות קשה משלך, אז אתה תיתן לי כבוד, ושאם אנחנו מגיעים לפה ואנחנו רוצים להגיע, אתה לא תדאג שיולי אדלשטיין לא יקבל אותנו

עידן קלימן: מי דאג?     

נדב וירש: זה רק אתה, כי כל הלומי הקרב רוצים להגיע לפה ואתה מפקיר אותנו

עידן קלימן: האם אני פניתי אליך?     

יולי יואל אדלשטיין: חס ושלום, לכן האנשים הנכבדים האלה נמצאים - - -      

עידן קלימן: שמעת מה אמרת כרגע? אמרת שאני ניסיתי למנוע

עידן קלימן:  האם אני ניסיתי למנוע משהו?     

נדב וירש: כן, רק אתה

עידן קלימן: תסתכל עליו, תשאל אותו

נדב וירש: אל תבוא ותמציא לי סיפורים פה

נדב וירש:  אל תבוא ותגיד לי שהלומי הקרב הם בחוק

נדב וירש:  איפה הם בחוק?      

יולי יואל אדלשטיין: נדב, אבל בשביל זה אנחנו יושבים להבין

זיו שילון: נדב, חבל שאתה יוצא

זיו שילון:  תשב, יש פה המשך

זיו שילון:  הכול בסדר

נדב וירש: לא, אני לא יכול לשבת פה

נדב וירש:  אתה יודע, אני לא רלוונטי

זיו שילון: אתה כן

נדב וירש: אני טרוריסט, אני עבריין

נדב וירש:  אנחנו זבל, אנחנו פח

נדב וירש:  אנחנו הורסים לך

נדב וירש:  הכול אנחנו עושים לך

נדב וירש:  לימור, את יודעת לשלוח הודעה טובה, נגיד, מה נשמע, מה קורה

נדב וירש:  העוזרות שלך יודעות לשאול אותנו רעיונות

נדב וירש:  זה בסדר, אבל אותנו אתם יודעים להפקיר

נדב וירש:  אתם מפקירים אותי פה

נדב וירש:  מדברים פה על דברים, על חקיקה

נדב וירש:  על איזה חקיקה אתם מדברים? איפה הלומי קרב? איפה הכסף? 900 מיליון שקל

נדב וירש:  איפה בתוכם מגיע להלומי הקרב? זה לא נולד בגללנו

נדב וירש:  זה נולד בגללי, בגלל איציק ששרף את עצמו

נדב וירש:  בגללו, שהוא גם התחיל לעשות את זה

נדב וירש:  איפה זה? אנחנו הכסף?      

יולי יואל אדלשטיין: נדב, אם תישאר אולי תשמע

זיו שילון: נדב, תישאר

נדב וירש: לא, איך אני אשאר?      

זיו שילון: תישאר

עידן קלימן: למה אתה יוצא?      

נדב וירש: אני רוצה להירגע

נדב וירש:  אתה לא מכבד אותנו

זיו שילון: נדב, תשתה מים ותחזור

זיו שילון:  זה חשוב שאתה כאן

עידן קלימן: כי אתה לא מכבד

זיו שילון: די, די

אורי אריאל: אני רוצה רק לגמור משפט אחד

יולי יואל אדלשטיין: אורי, מספיק

אורי אריאל: לפני שנה הייתה ועדה של מחלות נלוות בתל השומר, ועדת שני

אורי אריאל:  אני אשמח אם לימור תוכל ללכת אחורה

יולי יואל אדלשטיין: בסדר

עידן קלימן: מה היה בוועדת שני?     

אורי אריאל: אני לא מדבר איתך, עידן

אורי אריאל:  דיי

עידן קלימן: אבל לא הייתה ועדת שני

קריאה: לפני ארבע שנים הייתה ועדת שני

יולי יואל אדלשטיין: טוב

יולי יואל אדלשטיין:  עו"ד עידן קלימן, יושב-ראש ארגון נכי צה"ל, בבקשה תציג את המצגת

יולי יואל אדלשטיין:  אני מכיר אותה

יולי יואל אדלשטיין:  בבקשה תציג ששאר החברים יראו את המצגת, ואם יהיו פערים בבסיס העובדתי, אנחנו נברר את הפערים האלה

עידן קלימן: קודם כל אני מבקש להתנצל בפני אדוני

יולי יואל אדלשטיין: בסדר גמור

יולי יואל אדלשטיין:  לא צריך להתנצל, כולכם אורחים רצויים, ודאי ארגון נכי צה"ל

עידן קלימן: סך הכול כולם פה נמצאים למען אותה מטרה, למען אותה מדינה

יולי יואל אדלשטיין: בדיוק

עידן קלימן: (הצגת מצגת)     גם בארגון שיש בו 50,000 חברים תמיד יהיו אי הסכמות

עידן קלימן:  כמו שאמרנו, בואו נעבור שקופית בבקשה

עידן קלימן:  אני עומד כמובן מאחורי כל מה שלימור אמרה ותיכף נפרט

עידן קלימן:  אישור רפורמת "נפש אחת" אחרי כל התהליך המתיש והקשה שבו אייל בן ראובן הקים, ופה לא סתם אני מתעכב על זה, הקים צוותים

עידן קלימן:  לרפורמת "נפש אחת" עוד בטרם כניסתה של לימור נכנסו צוותים נוספים שהורכבו על ידי מיטב המומחים בישראל

עידן קלימן:  מספיק שנזכיר את איימי פלמור, טוני כהן שהוא מנכ"ל מכבידנט, פרופ' ארנון אפק מתל השומר וכן הלאה, וזה לא היה איזה המצאה של ארגון נכי צה"ל, ולא ארגון נכי צה"ל הוא זה שבנה רק את הרפורמה

עידן קלימן:  הארגון היה אחרת

נדב וירש: אף אחד לא בא אליך בטענות, עידן

נדב וירש:  זה לא אישי אליך

עידן קלימן: תן לי שנייה לסיים, תיכף תגיד מה שאתה רוצה

נדב וירש: אף אחד לא רוצה לפגוע בך

נדב וירש:  אל תיקח את זה אישית

עידן קלימן: אני אגיע למה שאני חושב שגם מפריע לנדב, שהוא צעק איפה הכסף, אז תיכף נדב יראה שאנחנו הרבה יותר דומים ממה שהוא חושב

עידן קלימן:  היו שלושה שלבי עבודה שהיו אחרי אישור רפורמת "נפש אחת", נקראת החלטת ממשלה 981 וזה החשוב

עידן קלימן:  שלב ראשון יישום מיידי של זכאויות לכלל נכי צה"ל

עידן קלימן:  הנה בבקשה, נדב שאל לגבי התקצוב, מה שיש לאוכלוסיות מיוחדות

עידן קלימן:  זה עבר ב-300 מיליון שקל הראשונים בהחלטת ממשלה בלבד

עידן קלימן:  מה שטענו כל השנים, שאי אפשר להעביר החלטת ממשלה ולהעביר את זה

עידן קלימן:  פתאום התגלה שאפשר

עידן קלימן:  כמו שאמרו פה, חייל הצית את עצמו ופתאום תהליכים שיועצים משפטיים באו ואמרו שלא ניתן לעשות אותם, פתאום אפשר לעשות אותם

עידן קלימן:       שלב שני, השלב שבו אמרו לנו, תיראו, באמת השלב הכבד, השלב של אותם 900 מיליון שקלים זה השלב שצריך חקיקה, שלב שבו יש את הדיור, את הרכב, זכויות פסיכוסוציאליות, צהרונים להלומי קרב, טיפול פסיכולוגי לילדי נכים קשים, טיפולי שיניים להלומי קרב, שיקום פסיכוסוציאלי ותעסוקתי שכולל גם סיוע משפטי וגם תגמולי מחייה וכן הלאה וכן הלאה, באמת המון דברים שישנו את החיים של נכי צה"ל

עידן קלימן:  אגב, גם בשקופית הראשונה שהראיתי, כל מה שהלומי הקרב כבר קיבלו בסך של 300 מיליון שקל, גם זה מחייב חקיקה

עידן קלימן:  זה שזה נכנס בהחלטת ממשלה, זה לא אומר שעכשיו זה יציב

עידן קלימן:  גם אנחנו מבחינת ארגון נכי צה"ל, חשוב לנו שהדברים יעברו בחוק, שיהיו יציבים, שכל אדם יידע שזה מה שמגיע לו וזה לא משתנה

עידן קלימן:  אתה רואה את המוקד הטלפוני, בתים מאזנים, טיפולים אלטרנטיביים, בית פתוח וכן הלאה

זיו שילון: עידן, שווה להתייחס גם לצבא, לתהליך שהתבצע בתוך הצבא, האגף החדש שהקמנו

זיו שילון:  זה מאוד מאוד חשוב לשמוע

עידן קלימן: גם בצה"ל, אחד הדברים שבאמת נגעו לנו ב-PTSD היה הקטע של חבר'ה שזה התפרצות מאוחרת, והם היו מגיעים לפתחינו

עידן קלימן:  אני אישית ליוויתי המון נכי פוסט טראומה בתפקידי כיושב-ראש מחוז תל אביב, על תביעות, לרבות אנשים שלחמו בחרמון, שהצליחו לסיים את הקריירה ולקראת גיל פרישה הייתה התפרצות של פוסט טראומה

עידן קלימן:  מחקרים מראים שחבר'ה שמגיעים לגיל פרישה פתאום חוזר להם הרבה מאוד מהדברים, ועוד חבר'ה שהיו צריכים ללכת ולהוכיח מאיפה יש להם את המסמכים, לרבות פצוע מלחמת לבנון השנייה, לוחם צנחנים במילואים ששאלו אותו את השאלה

עידן קלימן:  אם לא הייתי רואה את זה בפרוטוקול, לא הייתי מאמין, איך אנחנו יודעים שאתה היית בלבנון לא בשביל עסקת סמים? שאלה אמיתית

עידן קלימן:  אני הייתי בהלם

עידן קלימן:  מי שמכיר את האירוע של הכפר דבל, של לוחמי צנחנים, שגולני היו צריכים לבוא לשם להוציא אותם עם אלונקות כי המסוקים לא יכלו לנחות, אז שואלים אותו איך יודעים

עידן קלימן:       אחד התפקידים של יושב-ראש ארגון נכי צה"ל, בניגוד לחברים פה, זה לדעת גם לבלוע את ה-20 שנות עלבון האלה שבו נתקלתי בזה

עידן קלימן:  באיזשהו שלב אני חייב להפסיק את המאבק ולהתחיל לייצר תוצרים מהמאבק הזה, ולדעת שאני, עם כל השנים שספגתי את העלבונות האלה למען החברים שלי ואיתם יחד, אני חייב להיות פרודוקטיבי ולהתחיל לצאת קדימה

עידן קלימן:       באחת הוועדות, וזה מתחבר למה שזיו שילון אמר, שהיו פה של חוץ וביטחון, אני חושב שרם הוביל את הוועדה באותו זמן, אני אמרתי חלאס דיבורים, הגיע הזמן למעשים, כולם יודעים כבר מה צריך לעשות, בואו נתחיל לזוז קדימה, לכן שלב א' הזה שבוצע

עידן קלימן:  פה אנחנו נתקענו

עידן קלימן:  עכשיו מדברים איתנו על החלטה שנקראת 4088, החלטת ממשלה שהייתה לפני 11 שנה, שנת 2012 שבו שר הביטחון קיבל הנחיה ממשלת ישראל להגיש תוך 60 יום הצעת חוק לטובת נכי צה"ל

עידן קלימן:  כמובן שעברו 11 שנה והצעת החוק הזאת לא התגבשה

עידן קלימן:  לא סתם היא לא התגבשה

עידן קלימן:  היא הוגשה לא נכון

עידן קלימן:  לא סתם היו לה התנגדויות, ונכון לרגע זה עברנו כבר שנתיים מאז רפורמת "נפש אחת" ומבחינתנו מעבר למה שראיתם בשקופית הראשונה, לא קרה כלום

עידן קלימן:       דיור ורכב, תמיד מזכירים את זה ראשונים כי זה דברים נורא קלים, הם דברים מתמטיים

עידן קלימן:  נורא רק להראות שאם נכה קטוע רגל והוא זכאי רכב 2000 והוא רוצה ללכת לקנות את הרכב שהוא זכאי לו, והוא בדפיציט של 40,000–50,000 שקל, זה נורא קל להראות את זה

עידן קלימן:  אותו דבר בדיור שבו בהחלט התחברתי לדברים הקשים שאבי אבוטבול פה שהוא אבא לשני נכי צה"ל, אמר, יש פה נכים פוסט טראומטיים בוודאי וגם נכים פיזיים שמלווים בפוסט טראומה, כי אני מזכיר לכל נכה פיזי גם יש פוסט טראומה, ולא יכולים להגיע, אין להם סיכוי בדיוק כמו שזיו אמר

עידן קלימן:  אין להם סיכוי להגיע לדיור

עידן קלימן:       שני דברים ובזה אני אסיים

עידן קלימן:  אחד זה העניין של הפערים הבלתי נתפסים בתמחורים, שלא מאפשרים ללימור לשקם היום נכה

עידן קלימן:  לא משנה מה תנסה לעשות, לא משנה כמה תהיה נחמד, לא משנה כמה עובדת סוציאלית תתקשר אליך

עידן קלימן:  אם אין לך כסף לשלם שכר דירה ואין לך קורת גג, אתה לא תשתקם

עידן קלימן:  אם אתה נכה פגוע רגליים שצריך לנסוע לאוניברסיטה וצריך לנסוע לעבודה וצריך לנסוע לבתי הלוחם לטיפולים וצריך לנסוע למכולת כשאחר יכול ללכת ברגל, ואתה לא יכול לקנות רכב כי יש דפיציט, זה לא יהיה שיקום

עידן קלימן:  אלה דברים פשוטים

עידן קלימן:  אם אתה הלום קרב שרוצה לצאת לעבודה וצריך מימון לצהרונים לילדים שלך, ולימור לא יכולה לתת לך את זה כי מישהו קבע לפני 11 שנה שצריך להגיש הצעת חוק תוך 60 יום ושזה לא נעשה, אז יש פה אנשים שמתחבאים מאחורי החלטת ממשלה שברמה המהותית היא בכלל לא אמורה להיות יותר

עידן קלימן:       באנו ואמרנו, אתם יודעים מה, אתם רוצים? בואו נבטל את החלטת הממשלה הזאת וניתן לממשלת ישראל את היכולת לתת לשר הביטחון את הכלים כי יש לו את האחריות אבל אין לו את הסמכות

עידן קלימן:  אין לו סמכות לפנות ללימור ולהגיד לה, תדאגי עכשיו לפוסט טראומטיים לדיור, תדאגי עכשיו לקטועי הרגליים לרכב

עידן קלימן:  דברים מאוד פשוטים וברורים

עידן קלימן:       שלב ב', שימו לב, זה שתיים או שלוש שקופיות רצופות שכל אחת מהן מראה יישום המלצות של ועדות תעסוקה, קביעת מנגנון, סיוע משפטי, זכויות פסיכוסוציאליות, שיקום פסיכוסוציאלי

עידן קלימן:  כל הדברים האלה, יש תקציב

עידן קלימן:  הנה משרד האוצר פה

עידן קלימן:  עבדנו איתם

עידן קלימן:  יש תקציב מגובש

עידן קלימן:  כל הדרישות שזיו העלה פה ואמר כרגע, כל מה שאני אמרתי

עידן קלימן:  יופתעו החבר'ה האלה, גם כל מה שאתם אמרתם

עידן קלימן:  הכול מתוקצב, הכול כבר היה אמור להיכנס לפעולה

עידן קלימן:       חלק מהתסכול שאתה שומע פה והצעקות שאני אוכל זה בסדר, אני נבחר ציבור, זה תפקידי גם לאכול את התסכול הזה

עידן קלימן:  זה חלק מהעניין

עידן קלימן:  זה שאנחנו שנתיים, כבר צועקים בדיוק כמו שהעברתם את החלטת ממשלה 981, שממשלת ישראל תסמיך את שר הביטחון ליישם את רפורמת "נפש אחת" במלואה תחת מגבלות התקציב עד לחקיקה

עידן קלימן:  אם כנסת ישראל, יש לה בעיות אובייקטיביות אמיתיות של חקיקה בעקבות מצב גיאופוליטי, לא יודע, לא מעניין אותנו

עידן קלימן:  כמו שידעו לעשות את 981 בזמן אמת, אותו דבר שיגידו מייד לשר הביטחון

עידן קלימן:  אתה לא יכול לדרוש משרד הביטחון אחריות אם אתה לא נותן לו סמכות ואתה לא נותן לו כלים, אז למעשה עכשיו הכול פלואידי

זיו שילון: כבר שנה אנחנו תקועים

עידן קלימן: כן

עידן קלימן:  אמר פה אורן בצדק, הוא הציג תקציב של 5

עידן קלימן: 4 מיליארד

עידן קלימן:  פה לב הבעיה

עידן קלימן:  זה תקציב תיאורטי

עידן קלימן:  הוא לא אמיתי, ואני שואל שאלה פשוטה שהופיעה בכתבה בואלה, ומה לעשות, גם לי לא היה נעים לראות את זה

עידן קלימן:  מרגע האישור של ממשלת ישראל עד הרגע שאנחנו יושבים פה זה פעמיים שנת תקציב

עידן קלימן:  ה-1

עידן קלימן: 7 מיליארד שהם ציינו שם, זה לא משנה בכלל אם זה 1

עידן קלימן: 7 או 1

עידן קלימן: 4

עידן קלימן:  לאן הכסף הזה הלך ואיך נכי צה"ל יראו אותו חזרה? לא יראו, כי כששנת תקציב מסתיימת זה נגמר

עידן קלימן:  ואז עולה השאלה שלא סתם חבר'ה כועסים כי זה שאלה שישאל אותה כל אזרח במדינה

עידן קלימן:  האם מישהו עומד במכוון מאחורי זה? הרי איפה הכסף הזה הלך? הוא לא הלך לנכי צה"ל, נכון? הוא חזר לקופת המדינה? הוא הלך למשרד הביטחון? תשובה שאני אקבל, גם יהיה קשה לי להאמין

עידן קלימן:  אתה יודע, אנחנו באים אחרי 20 שנות התעמרות

עידן קלימן:  קצת קשה לייצר אמון חזרה

עידן קלימן:      הכי קל, הכי פופוליסטי ליושב-ראש ארגון נכי צה"ל זה להגיד ללימור, שבי שם, וכל היום רק להיכנס בה והנכים יהיו מאוד מבסוטים שהיו"ר שלהם נכנס במשרד הביטחון

עידן קלימן:  לא

עידן קלימן:  החזון האמיתי שלי, ההבנה שלי כמנהיג זה שהגופים האלה חייבים לעבוד ביחד, לכן לימור ואני בציפורניים מנסים לבנות אמון

עידן קלימן:  האמון שאנחנו בונים בינינו אמור להקרין כלפי מטה

עידן קלימן:  אם נכי צה"ל לא יאמינו במערכת זה יהיה אסון

עידן קלימן:  האסון הבא יהיה

עידן קלימן:  הנפתי את הדגל האדום לפני איציק סעידיאן ואף אחד לא הקשיב לי

עידן קלימן:  אני מניף את הדגל האדום הזה פה אצלך היום עוד פעם

עידן קלימן:  אני באמת לא רוצה להאשים כי זה נורא פופוליסטי בימים האלה להאשים יועצים משפטיים ואז יגררו אותנו לאיזה ויכוח לאומי שנכי צה"ל לא מעוניינים להיות בו

עידן קלימן:  נכי צה"ל שייכים לכולם, ולכן אני אומר אדוני, שתצא מפה קריאה שלך או איזושהי פעולה אקטיבית שלך ושל חברי הוועדה כמובן

עידן קלימן:  רם מלווה אותנו הרבה

עידן קלימן:  אני אומר, חבר'ה, הנכים, זה צריך להגיע להם לקצה

עידן קלימן:  לא מעניין אותי איך

עידן קלימן:  זה צריך להגיע אליהם לקצה

עידן קלימן:       שאלת אותי בעבר ואני אומר היום

עידן קלימן:  לימור יכולה להציג פה באמת הישגים מדהימים

עידן קלימן:  היא עשתה דברים היסטוריים שלא נעשו פה, אבל אתה מסתכל על השורה התחתונה

עידן קלימן:  הניצול התקציבי הוא 255 מיליון מתוך 900

עידן קלימן:  בכל חברה פרטית המנכ"ל היה מפוטר במיידי

עידן קלימן:  כל בעל בית של חברה שהיה מטיל פרויקט שהיה עולה 900 מיליון והיו אומרים לו שיישמו אחרי שנתיים 255 מיליון, היה נזרק הביתה

עידן קלימן:  הבעיה שלי זה שגם היום, לפחות בגילוי נאות של היועצים המשפטיים של משרד הביטחון שאני עובד מולם נאמנה, באים ואומרים לי בגילוי נאות, בצורה שזה מתנהל היום זה לא יהיה פחות מעוד שנה-שנתיים

יולי יואל אדלשטיין: מה לא יהיה, החקיקה?      

עידן קלימן: החקיקה

עידן קלימן:  אתה יודע מה, אדוני, אמרתי לך, הפרגמטיות זה הצד שמתבקש ממני

עידן קלימן:  אם הייתי יודע שתוך חודש אנחנו גומרים חקיקה, לא הייתי כל כך נרגש פה, לא הייתי כל כך כעוס ופגוע, אבל אני יודע איך הוועדות מתנהלות

עידן קלימן:  לכל אחד יש מה לומר, לכל אחד יש מה להעיר

עידן קלימן:       אני אסיים רק בלהגיד לך משהו אחד

עידן קלימן:  אני סוגר איתה משהו בחדר, עם לימור

עידן קלימן:  זה הוועדה, זה החלטות תחת התקציב שהממשלה החליטה עליה, ואז זה הולך למשרד המשפטים ומקבלים הערות, ואז זה חוזר ואז משרד האוצר מעיר הערות, ואז היועצת המשפטית של הוועדה מעירה הערות, ואתה הולך שני צעדים קדימה, צעד אחורה

זיו שילון: ארבע פעמים המסלול הזה, כן? לא פעם אחת

עידן קלימן: כן

עידן קלימן:  רק כדי לסבר את אוזניכם

עידן קלימן:  העברנו ביטוח סיעודי

עידן קלימן:  כמה דבר פשוט, ביטוח סיעודי

עידן קלימן:  כל מה שהיינו צריכים זה אישור להעלות מ-67 שקלים ל-97 שקלים

עידן קלימן:  חמש קריאות בכנסת על משהו שממשלת ישראל הייתה יכולה להחליט בשלוש דקות בישיבה

יולי יואל אדלשטיין: מה זאת אומרת חמש קריאות? לא הבנתי

קריאה: חלק מזה היה רציפות

עידן קלימן: אתה קולט? על ביטוח סיעודי לנכה צה"ל חמש הצבעות בכנסת? זה מטורף, זה לא הגיוני

עידן קלימן:  אז אני אומר, יש פלונטר, בואו נפתור אותו

עידן קלימן:       יש איזשהו פחד שארגון נכי צה"ל לא רוצה ללכת לחקיקה

עידן קלימן:  זה לא נכון

עידן קלימן:  החוק מאבטח את הזכויות של נכי צה"ל

עידן קלימן:  אני רוצה לסיים את תפקידי כשנכי צה"ל תחת חוק מסודר וברור, לכן אין שום בעיה לקבל החלטת ממשלה שמסמיכה את שר הביטחון ליישם את רפורמת "נפש אחת" מייד תחת מגבלות התקציב עד לחקיקה

עידן קלימן:  תודה על ההקשבה

יולי יואל אדלשטיין: תודה

יולי יואל אדלשטיין:  מי מייצג את הייעוץ המשפטי של משרד הביטחון?      

הילה שר-רגרמן: אני, אדוני

יולי יואל אדלשטיין: בבקשה, גבירתי

הילה שר-רגרמן: הילה שר-רגרמן, היועצת המשפטית של אגף השיקום

הילה שר-רגרמן:  כמו שאדוני אמר, אם אנחנו מתמקדים ב-20% שבאמת עדיין לא הושלם, הרבה מאוד דברים נעשו וגם בתחום של החקיקה אני חושבת שעברנו כברת דרך

הילה שר-רגרמן:  באוגוסט עברו שני פרקים משמעותיים מהחוק בקריאה ראשונה ולאחרונה החלנו עליהם גם רציפות

הילה שר-רגרמן:  בעצם אנחנו מוכנים להתחיל בדיונים בוועדת העבודה והרווחה ברגע שהוועדה תזמן אותנו ואנחנו מייד נתייצב

הילה שר-רגרמן:  אנחנו מעריכים שיידרשו אכן דיונים

רם בן ברק: מה עמדתכם לגבי ההצעה ששר הביטחון, יהיה לו את הסמכות להתחיל ואת החקיקה נעשה במקביל?      

הילה שר-רגרמן: כמו שלימור אמרה, אנחנו כן מקדמים החלטת ממשלה שבעצם מעדכנת את הסכומים של הרכב והדיור כבר באמצעות החלטת הממשלה

עידן קלימן: אבל זה השאלה, קטגורית

עידן קלימן:  רק תבהירי להם שהרכב והדיור זה בסך הכול שני פרקים מתוך שישה

זיו שילון: וגם השישה מפוצלים לבערך 42

זיו שילון:  זה קצה הקרחון

עידן קלימן: מבחינתי ארבעת הפרקים הבאים הם לא פחות חשובים מהרכב והדיור

זיו שילון: יותר חשובים

זיו שילון:  הם פשוט הרבה יותר מהותיים ממספרים

רם בן ברק: מה עמדתכם לזה שהרפורמה תיושם על ידי החלטה של שר הביטחון במקביל לחקיקה? אם החקיקה תגביל את זה אחרי זה, היא תגביל את זה אחרי זה

רם בן ברק:  בסוף הרי ה-900 מיליון אושרו

רם בן ברק:  הכסף נמצא

הילה שר-רגרמן: נכון

עידן קלימן: היישום הוא תחת הסכמות של לימור ושלי ועם אישור של מנכ"ל משרד הביטחון

עידן קלימן:  זה לא שאנחנו מבקשים משהו שלא הוחלט על ידי רפורמת "נפש אחת"

עידן קלימן:  לא באנו עם שום דרישות חדשות

יולי יואל אדלשטיין: הבנו

יולי יואל אדלשטיין:  בבקשה, גבירתי

הילה שר-רגרמן: כל עוד יש לנו בעצם את החלטה 4088, אני מבינה שיש הנחיה שאנחנו נבחן את האפשרות לבטל אותה

הילה שר-רגרמן:  אנחנו נעשה את זה

הילה שר-רגרמן:  אנחנו נבחן

הילה שר-רגרמן:  ככל שזה מה שיוחלט גם מול משרדים אחרים, כך נפעל אבל כרגע ההחלטה עדיין כובלת אותנו בהרחבה של זכאויות נוספות שלא בחקיקה

הילה שר-רגרמן:  אנחנו, אגב, גם חושבים שבאמת זכאויות מהסוג הזה צריכות להיות מוסדרות בחקיקה

זיו שילון: הילה, באמת חשוב לי להבין

זיו שילון:  אם עד שתקרה החקיקה כי זה ייקח זמן, אני מכיר אישית, הנה נדב יושב כאן, 50 קייסים שונים של אנשים, אגב, אני ביניהם, שמחכים לקבל עדכון למדדים מסוימים

זיו שילון:  מחכים כבר שנה וחצי

זיו שילון:  חבר'ה בלי בית, חבר'ה

הילה שר-רגרמן: עדכון המדדים זה כן בהחלטת הממשלה

זיו שילון: אבל זה רק דוגמה אחת

זיו שילון:  יש עוד הרבה מאוד דברים שאנחנו צריכים רק את מרחב התמרון הזמני עד שתושלם החקיקה

זיו שילון:  אגב, אני גם מגדיל ואומר, העולם הזה הוא כל כך מודולרי שאנחנו כל הזמן נצטרך לשבת כאן ולעדכן את הדברים, מה שנקרא בזמן אמיתי

עידן קלימן: אם אתם מבינים ש-4088 מונע את היישום של רפורמת "נפש אחת", מונע מזיו את חבריו לקבל, זיו הזכיר, יש לי - - -      

זיו שילון: 50 מקרים שאני מתעסק בהם

עידן קלימן: בחור שהוא קטוע שלוש גפיים מחכה לבנייה

זיו שילון: אני מקבל שלושה טלפונים בשבוע, תגיד, מתי זה יאושר?      

עידן קלימן: אם אתם מבינים ש-4088 מגביל, למה אתם לא תומכים בביטול 4088 והענקת סמכות לשר שאתם עובדים אצלו, שיקבל את הכוח ליישם את רפורמת "נפש אחת" מייד?      

זיו שילון: גם זה זמנית

זיו שילון:  תגדירו זמן

זיו שילון:  תנו לנו שנה לנשום אוויר, לשחרר את האנשים

עידן קלימן: לגשר

יולי יואל אדלשטיין: אנחנו זורקים מספרים

קריאה: שנה לחכות לחקיקה?     

זיו שילון: לא, להיפך

זיו שילון:  שנה לעבוד במסגרת מה שקבענו, זמן סביר ואז לראות, אם אין חקיקה, לבחון את זה שוב

יולי יואל אדלשטיין: קודם כל צריך להבהיר, אנחנו זורקים פה מספרים כאילו באיזה סלנג

יולי יואל אדלשטיין:  4088 זאת החלטה שהתקבלה לפני 11 שנים

יולי יואל אדלשטיין:  זה לא משהו שעכשיו מישהו טעה ועכשיו צריך לתקן איזה טעות קטנה, לכן השאלה של חבר הכנסת רם בן ברק היא מאוד במקום

יולי יואל אדלשטיין:  את אמרת שאתם רוצים לבחון, אבל עמדתכם המקצועית

יולי יואל אדלשטיין:  מניסיון הצנוע שלי בארבע ממשלות שונות, ההחלטה היותר מאוחרת של הממשלה היא אוטומטית בעצם מבטלת את ההחלטות הקודמות, אם אני מבין נכון

יולי יואל אדלשטיין:  אני לא משפטן

יולי יואל אדלשטיין:  מה עמדתכם המקצועית?     

הילה שר-רגרמן: אנחנו לא מכירים החלטה שביטלה את 4088, אבל אם יש באמת כוונה או איזשהו רצון של הממשלה לבטל את 4088, שהיא החלטה שהיא קיבלה, אנחנו את עמדתנו המקצועית נגבש ונעמיד - - -      

עידן קלימן: זה לא מדויק

עידן קלימן:  הם מתנגדים לביטול

יולי יואל אדלשטיין: הרי החלטת ממשלה בדרך כלל לא נולדה מעצמה, מישהו הגיש אותה

יולי יואל אדלשטיין:  זה היה משרד המשפטים או משרד הביטחון?     

הילה שר-רגרמן: זה החלטה של משרד האוצר

יולי יואל אדלשטיין: אוקיי, אז אנחנו מאוד מבקשים שגם תיפנו לייעוץ המשפטי של משרד האוצר ותבדקו

עידן קלימן: יש פה את משרד האוצר

יולי יואל אדלשטיין: אבל הוא לא ייעוץ משפטי

עידן קלימן: אבל הוא מכיר את העמדה

יולי יואל אדלשטיין: מה העמדה של הלשכה המשפטית שלכם? אתם מכירים את זה?      

דן נימני: דן נימני, אגף תקציבים, משרד האוצר

דן נימני:  אני לא יודע לגבי השאלה המשפטית

דן נימני:  אני אגיד שהרעיון המקורי של אותו סעיף, אם אני לא טועה, סעיף ח'

יולי יואל אדלשטיין: סעיף ח', כן

דן נימני: סעיף ח' בהחלטה מדבר על זה ששר הביטחון לא יוכל לקבל החלטה בעלת עלות תקציבית עד לסיום החקיקה, מתוך מטרה גם שהדברים יעוגנו

יולי יואל אדלשטיין: וזאת המציאות של 11 השנים האחרונות

דן נימני: אלא אם כן יש משמעות מסוימת שבסוף יש לזה השלכה תקציבית

רם בן ברק: העניין התקציבי כאן נסגר כי אנחנו יודעים את מסגרת התקציב

דן נימני: תקציב "נפש אחת" נמצא בבסיס תקציב משרד הביטחון

יולי יואל אדלשטיין: אין לו סיבה להתנגד

דן נימני: לא תועל לשימוש אחר של משרד האוצר או משהו כזה

דן נימני:  זה נשאר תקציב משרד הביטחון בבסיס התקציב

דן נימני:  אני כן אגיד, יש בזה הרבה בעייתיות אם פעולות שיש להן השלכה תקציבית לא יועברו בדרך המלך, מה גם שאני מבין שיש גם איזה חוות דעת משפטית שאומרת שאותן הטבות צריכות להיות גם מוסדרות בחקיקה

יולי יואל אדלשטיין: אני מבין את זה אבל רק אני אומר, קל מאוד לומר שעכשיו הייתה סמטוחה שלמה עם בחירות כל חודשיים וחמש ממשלות וכן הלאה, לכן אני ציינתי את התאריך, בין 2013 ל-2015 הייתה ממשלה שנתיים

יולי יואל אדלשטיין:  אחר כך הייתה ממשלה ארבע שנים, 2015 עד 2019, ממשלות יציבות שידעו לעבוד, ואיכשהו כל הדברים האלה לא קרו

דן נימני: צריך להגיד שחוק הנכים הנוכחי עבר בקריאה ראשונה, עבר עכשיו ברציפות

איתמר בן גביר: זה לא חוק הנכים, זה רק שני פרקים

יולי יואל אדלשטיין: שני פרקים, כן

עידן קלימן: אנחנו כל הזמן מזכירים, שני הפרקים האלה, רק כדי לסבר את אוזניכם, השווי שלהם היה בסביבות 70 מיליון

יולי יואל אדלשטיין: מתוך 900

עידן קלימן: כן, אתה מבין? אז אל תעשו לי את זה כאילו מישהו מעביר פה בשורה אמיתית, כי זה לא

עידן קלימן:  הבשורה האמיתית תהיה כשרפורמת "נפש אחת" תושלם

עידן קלימן:  אני הייתי שמח מאוד אם היו פה ממשרד המשפטים וממשרד האוצר ואולי מהיועץ המשפטי לממשלה מסבירים לי למה זה לא קורה

עידן קלימן:  אמר נימני ממשרד האוצר בצדק שמבחינתו זה עניין חשוב להעביר את הזכויות בחקיקה

עידן קלימן:  אני שואל מה יותר חשוב, התהליך הפרוצדורלי או החיים של החברים שלי? כמה אני יכול לשמוע על פרוצדורות כשהם נכנסים אליי למשרד קרועים?      

יולי יואל אדלשטיין: לכן אנחנו נעשה פה ברמה מעשית שני דברים: אחד, נכון שהחוק עצמו הוא נמצא בוועדת העבודה והרווחה

יולי יואל אדלשטיין:  אנחנו נעשה שני דברים, אחד, במישור הבלתי פורמלי אנחנו נבקש מאוד מיושב-ראש ועדת העבודה והרווחה וגם מיושב-ראש הקואליציה לתת קדימות ככל האפשר כבר עכשיו

יולי יואל אדלשטיין:  במקביל אני חושב שאנחנו כוועדה נבקש לקבל עמדה של הלשכה המשפטית של משרד האוצר, מדוע ההחלטה שהם הגישו, 4088 מספרה, ב-2012 והיא עברה בממשלה, לא תבוטל נכון לעכשיו, ועד לסיום החקיקה יוכל משרד הביטחון לבצע את הדברים שהתקציב ממילא נמצא בבסיס התקציב שלו

יולי יואל אדלשטיין:  למי שלא מבין, ההחלטה בעצם אומרת במפורש שנשללות הזכויות משר הביטחון עד להשלמת החקיקה, לשנות מן הדברים, לתת הטבות וכן הלאה

גלעד נוה: בחוות הדעת שניתנה בשנת 2005 בעצם ממשרד המשפטים, שנימני הזכיר מקודם לגבי - - -     

יולי יואל אדלשטיין: שההטבות צריכות להיות בחקיקה

גלעד נוה: כן

גלעד נוה:  היא הופנתה בעצם למשרד הביטחון

עידן קלימן: עו"ד נוה, אתה מכיר את חוות הדעת? ראית אותה?     

גלעד נוה: כן, אני עברתי עליה

עידן קלימן: הכותרת היא רק ועדת ל'

גלעד נוה: נדון הטבות ותשלומים הניתנים על ידי אגף השיקום וועדת ל'

עידן קלימן: ועדת ל', הקטע של החקיקה היה קטע ערכי, מדיניותי, לא משפטי

עידן קלימן:  יש הבדל גדול מאוד בין מדיניות להחלטה

עידן קלימן:  הייתי גם שמח אם אדוני כמובן יאשר את זה, האם יש איזושהי אוכלוסייה שאתם מכירים במדינה ש-11 שנים שמו אותה ככה בפריזר?      

יולי יואל אדלשטיין: אני בספק רב שאנחנו נמצא הרבה דוגמאות כאלה ולכן אנחנו נשמח לקבל כוועדה התייחסות של הלשכה המשפטית גם של האוצר, גם של משרד הביטחון לנושא הזה

יולי יואל אדלשטיין:  אני מאוד אשמח אם העמדה גם תהיה עמדה חיובית

יולי יואל אדלשטיין:      תיראו, אני לא רוצה לומר את זה לפרוטוקול, וכאן הכול לפרוטוקול

יולי יואל אדלשטיין:  אילו הייתי כרגע מסיר את הכובע של חבר כנסת והייתי עובר לעמדת פרשן, אני לא יודע אם החקיקה תושלם בחודש הקרוב

יולי יואל אדלשטיין:  כחבר כנסת אני אעשה את הכול שהיא כן תושלם, אבל כפרשן מנוסה מאוד לענייני הכנסת אני לא יודע אם זה יקרה או לא יקרה, לכן אנחנו חייבים לתת פה איזשהו פתרון

רם בן ברק: אתה לא מרמז חס וחלילה שאתה הולך לעזוב את התפקיד שלך

רם בן ברק:  אתה לא הולך להיות פרשן פתאום

יולי יואל אדלשטיין: אני אמרתי לרגע

יולי יואל אדלשטיין:  עכשיו החזרתי את הכובע או את הכיפה של חבר כנסת ואני חוזר ואומר, אנחנו נעשה את הכול, גם אני באופן אישי, גם אני בטוח ששאר החברים שנמצאים פה וכוועדה, שזה כן יושלם, אבל ראינו דברים כבר

הילה שר-רגרמן: רציתי לומר שאם אנחנו מקבלים את העמדה המשפטית, אני חושבת שמן הסתם צריך לקבל גם את העמדה המשפטית של משרד המשפטים, של היועצת המשפטית לממשלה

יולי יואל אדלשטיין: הערה בהחלט במקום

יולי יואל אדלשטיין:  דרך אגב, אני ביקשתי גם לזמן נציג של היועץ המשפטי לממשלה היום לוועדה

יולי יואל אדלשטיין:  אחר כך מסיבות אלו או אחרות החלטנו שקודם נעשה דיון פנימי, נבין את הדברים עד הסוף

יולי יואל אדלשטיין:  נשמח לקבל את העמדה המקצועית של משרד המשפטים וגם תבואו איתם בדברים, תסבירו מה שהיה פה בדיון, כי את המשפט הכללי שעדיף שזה יהיה בחקיקה אני אמרתי שבע שנים כיושב-ראש הכנסת

יולי יואל אדלשטיין:  אני גם מעדיף שיהיה בחקיקה, אבל כאן נוצרה מציאות שאנחנו לא יכולים - - -      

עידן קלימן: אפשר למצוא את שביל הזהב

יולי יואל אדלשטיין: כמו שאמרנו, כן

יולי יואל אדלשטיין:  אפשר להגביל את זה בזמן, אפשר לעשות כל מיני דברים

יולי יואל אדלשטיין:       היועץ המשפטי של ארגון נכי צה"ל, בבקשה

איל בן ראובן: תודה רבה, עו"ד אייל בן שושן מהארגון

איל בן ראובן:  אני חושב שצריך להבין שתי נקודות, אחת במישור הפרקטי

איל בן ראובן:  אגף השיקום מגיע לקצה גבול היכולת שלו כרגע

איל בן ראובן:  אם לא יהיה שינוי דרמטי אנחנו נגיע לפה עוד שנה והמצגת תהיה אותה מצגת

איל בן ראובן:  אין טעם שיעבדו

איל בן ראובן:  הם בקצה גבול היכולת

איל בן ראובן:  אם לא יהיה שינוי תפיסתי בנושא הזה, הם מגיעים לקצה גבול היכולת

איל בן ראובן:  זה אחד

איל בן ראובן:       לגבי לוחות זמנים כדי להבין

איל בן ראובן:  החלטת ממשלה 1648 התקבלה ביוני 2022, שהיא בעצם מורה למשרד הביטחון ליישם את המלצות ועדות הרכב והדיור

איל בן ראובן:  כשאומרים לנו שזה אוטוטו מהחלטת ממשלה ליישום, מתוקצבת, אנחנו שנה אחר כך ועברנו אולי קריאה ראשונה וזה לא נראה באופק, לכן אני חושב שהשאלה המשפטית היא לא צריכה להישאל האם צריך לבטל את החלטה 4088

איל בן ראובן:  אני חושב שזה לא השאלה

איל בן ראובן:  אני חושב שהשאלה הנכונה היא האם לממשלת ישראל יש סמכות להורות על יישום מיידי של צעדים שיש להם תקציב במסגרת התקציב של הרפורמה? זו השאלה

איל בן ראובן:  את זה לא צריך ללכת לא למשרד המשפטים, לא למשרד האוצר ולא לאף אחד

איל בן ראובן:  אפילו לא צריך להיות עורך דין בשביל זה

איל בן ראובן:  כל אחד שיושב פה מבין שממשלת ישראל מוסמכת להורות על יישום צעדים מיידים, וזה מה שאנחנו מבקשים

איל בן ראובן:  יש הסכמות, יש דברים מוכנים

איל בן ראובן:  ברמה המקצועית סיימו את עבודת המטה שלהם

איל בן ראובן:  יש להם תקציב ייעודי

איל בן ראובן:  אנחנו מבקשים שתתקבל החלטת ממשלה שמורה ליישום מיידי של כל מה שיש

איל בן ראובן:  רוצים לתת לזה תג מחיר, דן? יהיה תג מחיר בהצעת מחליטים

איל בן ראובן:  גם זה ברמת השקיפות

איל בן ראובן:  זה לא חורג ממסגרת התקציב

זיו שילון: אגב, לגבי מה שאייל אומר אנחנו גם ישבנו עם כל המשרדים הרלוונטיים בדיונים הפרה-כתיבת כל הסעיפים התקציביים של כל אחד ואחד מהדברים שהוא מציין

זיו שילון:  אנחנו כבר ביצענו עבודה עם שלושת המשרדים בשביל לחסוך את הסיטואציה שאנחנו נמצאים בה היום, והיא לא נחסכה ב-12 חודשים מאוחר מידי

איל בן ראובן: אני רק רוצה לשאול פה אחר כך אם אפשר

איל בן ראובן:  אם משרד האוצר עקרונית מתנגד לקבלת הצעת מחליטים ליישום מיידי, לא כל הרפורמה, יישום מיידי של צעדים קונקרטיים שיש להם תקציב, אם יש לכם התנגדות עקרונית שהממשלה תקבל את זה

איל בן ראובן:  זה אחד

איל בן ראובן:       שניים, אני רוצה להרים דגל

איל בן ראובן:  אני הייתי אצל חבר הכנסת רם בן ברק בדיון בנושא חוק בתי הלוחם לפני שנה

איל בן ראובן:  הוא גם נתן הוראה רוחבית כזאת שישבו כל היועצים ויגבשו עמדות ויזמינו את הארגון שנגבש איך אפשר לעשות את החוק

איל בן ראובן:  אני מצטער אבל כלום לא קורה מזה

יולי יואל אדלשטיין: מאז נכנסנו לבחירות וכל הדברים האלה

איל בן ראובן: לא אמרתי שלא התגבשה עמדה

איל בן ראובן:  לא נקבעה ישיבה

יולי יואל אדלשטיין: הבנתי את הרמז שלך

יולי יואל אדלשטיין:  אנחנו נעקוב

אבי אבוטבול: אפשר לקבל זכות דיבור?     

יולי יואל אדלשטיין: שנייה אחת

יולי יואל אדלשטיין:  אנחנו נעקוב אחרי הנושא הזה

יולי יואל אדלשטיין:  לגבי מה שאתה אמרת, האם לבטל את ההחלטה או לבצע לאלתר, אני שייך למיעוט הנרדף שהם אינם עורכי דין, אז אפילו אני מבין שזה הא בהא תליא, כלומר יגידו לך, כן, לממשלה יש סמכות אבל יש החלטת ממשלה שמעכבת את זה, לכן אנחנו צריכים לבדוק

איל בן ראובן: סליחה, לא

איל בן ראובן:  החלטת הממשלה מעקרת את הסמכות של שר הביטחון, לא של הממשלה

יולי יואל אדלשטיין: נכון

איל בן ראובן: בגלל זה אני אומר, זאת לא שאלה משפטית בכלל

יולי יואל אדלשטיין: לממשלה תמיד יש סמכות לקבל החלטות

איל בן ראובן: נכון, אז אני לא מבין למה מנחים גורמי מקצוע ובעלי תפקידים ושרים ונבחרי ציבור שאין להם סמכות לקבל החלטה כזאת

יולי יואל אדלשטיין: תודה, אייל, הנקודה ברורה

יולי יואל אדלשטיין:       אני הבטחתי לאבי אבוטבול זכות דיבור

יולי יואל אדלשטיין:  אבי, תשתדל לקצר

יולי יואל אדלשטיין:  כמה חברי כנסת גם ביקשו להתייחס

יולי יואל אדלשטיין:  בבקשה, אדוני

אבי אבוטבול: אני אב לשני נכי צה"ל, אחד מהם הלום קרב קשה מאוד, לדעתי בין הקשים ביותר שקיימים במדינת ישראל, ואני רוצה לבאר מה זה בכלל הלום קרב קשה

אבי אבוטבול:  אתם לא חייבים לקבל את מה שאני אומר

אבי אבוטבול:  יש מחקרים של משרד הביטחון שנעשו ב-2017, של חברת הג'וינט, שקובעים במפורש, ואני מצטט, ש"מצבם של אנשים הלומי קרב עם אחוז גבוה יותר גרוע ממצבם של נכים פיזיים", וזה אפשר לראות בעמוד 4

אבי אבוטבול:      עכשיו בוא נראה בכלל מה זה נכה נצרך

אבי אבוטבול:  נכה נצרך זה נכה שמשרד הביטחון, לאחר שהוא בחן אותו וסרק אותות במסרקות ברזל על ידי הרבה מאוד ועדות, החליט שהנכה הזה, א', לא בר שיקום, אי אפשר לשקם אותו

אבי אבוטבול:  ב', הוא לא יכול לפרנס את עצמו

אבי אבוטבול:  ג', קיימים נכים שהם גם נצרכים ובנוסף לכך בגלל מצבם הקשה, בגלל שהם לא מסוגלים לתפקד בפעולות יום-יומיות פשוטות, אגף השיקום בדק ומצא לתת להם שעות ליווי

אבי אבוטבול:  יש כאלה שמקבלים שעתיים ויש כאלה שמקבלים שמונה שעות

אבי אבוטבול:       מאחר ואני בזמנו שמעתי את הוויכוח שהיה לגבי נפגעי השייטת ובסוף הסתבר שזה היה גרוש וחצי, הלכתי ובדקתי על מה אנחנו מדברים בכלל, על איזה מספר של נכים מקרב כל ה-60,000 נכים שצוינו פה הם הלומי קרב, 70%, נצרכים שיש להם שמונה שעות ליווי

אבי אבוטבול:  להפתעתי ואולי גם להפתעתכם מסתבר שנכים כאלה, 70%, קיימים 607 מכל ה-60,000, כאשר רק מתוכם 291 נצרכים, כאשר מתוכם רק 96 נכים, יש להם שמונה שעות ליווי, כלומר מתוך 60,000 איש רק 96 נכים עונים על הקטגוריות האלה

אבי אבוטבול:  כאשר אני רוצה לפלח את זה ולבוא ולהגיד, אוקיי, כמה מתוכם חסרי דיור? אנחנו מעריכים שחצי

אבי אבוטבול:  איך אתם יכולים להסביר לי ש-75 שנה לא פתרו בעיה של 48 נכים שנפצעו בקרב? אתם שלחתם אותם למלחמה

אבי אבוטבול:  הם שבר כלי

אבי אבוטבול:  הם יושבים בבית

אבי אבוטבול:  אתם לא יודעים מה זה שנכה יושב 24/7, 365 יום בשנה, 12 שנה יושב בבית, לא רואה אור שמש כמעט

אבי אבוטבול:  בקושי מוציאים אותו לטיפולים

אבי אבוטבול:  אתם מבינים על מה אתם מדברים? על 48 איש שצריכים דיור

אבי אבוטבול:       שר הביטחון הקודם מר בני גנץ הכריז והסמיך אדם בשם חגי רזניק שהוציא דוח ועדת דיור, שמונה 100 עמודים בדצמבר 2021

אבי אבוטבול:  בדצמבר 2021 הוא עשה חיים קלים

אבי אבוטבול:  הוא אמר, מי שיש לו אחוזים כאלה יקבל מענק כזה

אבי אבוטבול:  מי שיש לו אחוזים כאלה יקבל מענק כזה

אבי אבוטבול:  כשהם מדברים פה כמו זיו שילון על 150,000 שקל, 180,000 שקל מענק, זה בהתאם לדוח של חגי רזניק מדצמבר 2021, אבל מה, הוא לא התייחס בכלל לאי התפקוד של הנכים האלה הכי קשים במדינה שאני מדבר עליהם

אבי אבוטבול:  בדוח שלו הוא כותב בעמוד 5: "יש לשים דגש להלומי קרב, שכן לא תמיד אחוזי הנכות הולמים את הפגיעה התפקודית"

אבי אבוטבול:  זה בול על מה שאני מדבר

אבי אבוטבול:  ברפורמת "נפש אחת" שאתם רוצים להעביר אין התייחסות לזה

אבי אבוטבול:  אין התייחסות לנכי צה"ל הכי קשים שיש

אבי אבוטבול:  הנכים האלה לא יבואו לפה

אבי אבוטבול:  הנכים האלה לא יוצאים מהבית

אבי אבוטבול:  אני לא רוצה לנקוב במספרים מדויקים, אבל למעלה מ-20 איש התאבדו ממתי שאיציק סעידיאן ניסה לשים קץ לחייו

אבי אבוטבול:  למעלה מ-20 איש

אבי אבוטבול:  כל חודש מתאבד הלום קרב

אבי אבוטבול:  יש פה בחורה בשם הדס, מאוד נחמדה, שאני בקשר איתה

אבי אבוטבול:  היא יודעת מה אני עובר, שנכים רוצים להתאבד, פונים אליי, אני פונה אליה

אבי אבוטבול:  אני מזמין משטרה אליי הביתה, נותן עדות, מצטט מהטלפון הסלולארי שלי את מה שהם אומרים, שהם רוצים לשרוף את עצמם, הם רוצים להתאבד, והמשטרה בגללי הולכת אליהם הביתה ומונעת את זה מהם

אבי אבוטבול:  כל חודש מתאבד הלום קרב

אבי אבוטבול:  זה בגלל מה, בגלל שכל כך טוב להם? עם כל הכבוד לכולם ובמיוחד לנכי צה"ל הפיזיים, ה-100% פלוס, בדוח של חגי רזניק כתוב: "נכה 100% פלוס יקבל מענק 2

אבי אבוטבול: 5 מיליון שקל"

זיו שילון: זה לא נכון

זיו שילון:  תעצור רגע שנייה

זיו שילון:  קודם כל אני מבין מה אתה אומר

זיו שילון:  אתה צודק במאה אחוז

אבי אבוטבול: סליחה, אל תגיד לי לא נכון

אבי אבוטבול:  הדוח של חגי רזניק, אני מכיר אותו בעל פה

זיו שילון: הדוח של חגי רזניק, אני הנחיתי לכתוב אותו מילה במילה, בסדר? ברמה האישית

זיו שילון:  אני הבאתי אותו

זיו שילון:  הבעיה לא טמונה בסוגיית הדיור

זיו שילון:  זה סוגיה צרה מידי בשביל להתייחס אליה

זיו שילון:  הסוגיה טמונה בשאלה הפשוטה, האם נכה פוסט טראומטי 50% ומעלה, מגיעות לו זכויות כדוגמת 100% או 100% פלוס לא רק בסוגיית הדיור, כי סוגיית הדיור, עכשיו אנחנו נפתור אותה

זיו שילון:  אגב, התייחסנו בהקשר הזה, בדוח של חגי רזניק לסוגיית הבעיה של שכירות

זיו שילון:  הרבה מאוד פעמים, יושב-ראש הוועדה, מגיע נכה צה"ל פוסט טראומטי לשכור דירה ולא משכירים לו את הדירה משום שהם לא מקבלים את זה

זיו שילון:  אומרים, הוא יעשה לנו בלגאן

זיו שילון:  סוגיית הדיור היא לא הבעיה כאן

זיו שילון:  סוגיית הדיור מדברת על מספרים

זיו שילון:  הסוגיה המרכזית כאן שצריך לאזן את כל הזכויות של נכים פוסט טראומטיים לא רק בדיור אלא גם בטיפולים וגם בשיקום וגם בליווי וגם בקליטה וגם בסוגיות שהן סוגיות אחרות, שיש אין ספור כאלה

עידן קלימן: זיו, תעצור

עידן קלימן:  אבי, אני איתך

עידן קלימן:  מה שאבי מנסה לומר מעבר לקטע של הדיור, זה שבכל מה שקשור לפוסט טראומטיים המצב הוא הרבה יותר חמור מהפיזי, מהסיבה שאין להם תורת שיקום בכלל

אבי אבוטבול: נכון, אין תורת שיקום

עידן קלימן: אם אני מגיע, אני נכה 100% פלוס, מרותק לכיסא גלגלים

עידן קלימן:  גם לי אין תורת שיקום, אבל האגף יודע איפה להתחיל איתי

עידן קלימן:  הוא יודע שהוא צריך לתת לי כיסא גלגלים

עידן קלימן:  הוא יודע שהוא צריך לתת לי תרופות מסוימות

עידן קלימן:  עם הפוסט טראומטיים זה פלואידי לגמרי

עידן קלימן:  הכול מרחף, אין בכלל תורת שיקום, וזה מה שזיו ניסה לעזור לך, אבי

יולי יואל אדלשטיין: ברור

זיו שילון: אני לא נגדך, אבי רק מגדיל ואומר, זה לא רק הדיור

יולי יואל אדלשטיין: זיו, אנחנו הבנו את הנקודה

יולי יואל אדלשטיין:  אני מבקש, תנו לאבי להשלים את דבריו בלי הפרעות

אבי אבוטבול: אני אומר ככה, כאשר יירד האסימון למי שצריך לקבל את ההחלטות, בשינוי הגדרות שזה משרד הביטחון צריך לעשות, שהרי מה זה הגדרה של 100%? הגדרה של 100% נכה זה נכה שמצבו התפקודי קשה ביותר, שהוא זקוק לליווי ו/או אשפוז

אבי אבוטבול:  הנכים האלה של 70% מאשפזים את עצמם בבית

אבי אבוטבול:  הם לא יוצאים הבית

יולי יואל אדלשטיין: נכון

אבי אבוטבול: ויש להם ליווי

אבי אבוטבול:  הם צריכים לקבל את מה שמקבל 100% פלוס

זיו שילון: אגב, זו לדעתי הסוגיה הכי מרכזית שצריך להתייחס אליה בחקיקה בשנה הקרובה

זיו שילון:  אנחנו חייבים להסדיר את הדבר הזה

יולי יואל אדלשטיין: אבי נראה לי מאוד מסודר, מסביר את הדברים מתוך ידע

יולי יואל אדלשטיין:  תנו לי לשמוע אותו

זיו שילון: אבי, תגיד שבגלל העיכוב בחוק חייבים להקים ועדת חריגים בסמכות האגף, לתת את הפתרונות המיידים לדבר הזה

אבי אבוטבול: עכשיו אני יכול להגיד לכם

אבי אבוטבול:  יש ועדת חריגים/ועדת ל'

אבי אבוטבול:  ועדת ל' לפי תפיסתי הייתה צריכה להיפגש עם נכה במצב הזה

אבי אבוטבול:  אם הוא מבקש דיור, הוא צריך להביא את המסמכים

אבי אבוטבול:  הם שולחים רואה חשבון אליו הביתה

אבי אבוטבול:  אני מדבר פשוט מתוך ניסיון

אבי אבוטבול:  שולחים רואה חשבון אליו הביתה, שולחים מומחה שיקבע איזה סוג של דיור הוא צריך בהתאם לצרכים שלו

זיו שילון: שמפרק לו את הצורה, אגב

זיו שילון:  חשוב לציין

אבי אבוטבול: קובע מה מגיע לו מבחינת הצרכים שלו, והוא מגיש את חוות הדעת שלו לאגף השיקום והם צריכים להחליט מה הם נותנים לו

אבי אבוטבול:  כמה זמן זה צריך לקחת? אני יכול להגיד לכם מתוך ניסיון, אני הגשתי בקשה לוועדת ל' ב-3 בדצמבר האחרון

אבי אבוטבול:  עברו חמישה חודשים

אבי אבוטבול:  עד היום עוד אין החלטה

זיו שילון: לי לקח שנה ברמה האישית

אבי אבוטבול: עכשיו אני אגיד לכם יותר מזה

אבי אבוטבול:  במדינה, סליחה, המטורללת שאנחנו נמצאים בה, בחמישה חודשים האלה המחירים של הדיור, איפה שאני הבאתי הצעות, עלו ב-7%, ב-250,000 שקל או 300,000 שקל

אבי אבוטבול:  מאיפה אני אביא את הכסף הזה? מי ישלם את זה?      

עידן קלימן: רם, חשוב לי שאתה תשמע כי אתה עמדת מאוד מאחורי סוגיית הדיור

עידן קלימן:  בדיוק בגלל זה, ואני לא סותר עליהם אלא מוסיף עליהם

עידן קלימן:  באתי ואמרתי, מה שמעבירים אותם, את שני הגיבורים האלה ועדת ל', ועדת ל' זה אחד התהליכים המשפילים ביותר, ולכן הגעתי כבר להסכמה עם לימור של לוותר על ועדת ל', מה שמעבירים אותך, להעביר את הסמכות למנהלת המחוז בתוך אגף השיקום בלי לדבר בכלל

עידן קלימן:  מה אכפת לכם מה יש לו בחשבון בנק? מה זה עניין שלכם בכלל? אם הבן אדם הוא פוסט טראומטי קשה וצריך עזרה בשכר דירה, אם לחצי שנה, לשנה, לשנתיים, לצמיתות, זה לא ל-20 שנה, ל-50 שנה

עידן קלימן:  זה לא מעניין אותי בכלל

עידן קלימן:  זה בכלל לא צריך להגיע לוועדת ל'

עידן קלימן:  ועדת ל' מתכנסת פעם בחודש על ידי שופט וצריך שם איזה 50 מומחים מעורבים ונכנסים לך לחשבון בנק ואתה עובר תהליך כמו שהוא אמר, של שישה חודשים

אבי אבוטבול: נצרך לא זכאי לקבל עזרה בשכר דירה

אבי אבוטבול:  זה כתוב בחוק

אבי אבוטבול:  מי ההזוי שנתן עונש לנכים הקשים האלה בגלל מצבם הוא לא רשאי?      

עידן קלימן: אבי, בדיוק זה העניין, שמה שאנחנו הגענו להסכמות תחת רפורמת "נפש אחת" זה לשנות בדיוק את הדבר הזה ולהפוך את זה

עידן קלימן:  מה שאני מבקש לעשות זה להפסיק להטיל על המטה משימות ולהתחיל להוריד את זה למחוזות שבו מנהלת המחוז שמכירה ישירות את הנכה יכולה תוך שבוע לסדר לו את הסיפור הזה, ולהוסיף על זה תמיכה של יועצים משפטיים ומתווכי דיור

עידן קלימן:      חבר'ה, תקשיבו שנייה, אחת הבעיות שיש פה, המציאות עולה על כל דמיון

עידן קלימן:  גם אחרי שאנחנו נדאג לכסף, עדיין אותו הלום קרב, אין אבי אבוטבול, בסדר? נגיד אין אבא נאמן וטוב כמוך

עידן קלימן:  הוא לא יוכל לבד לעבור את סבך הביורוקרטיה

אבי אבוטבול: לעולם

אבי אבוטבול:  אני היום יכול להגיד לכם, אם אני רוצה היום לקבל עזרה מהמחוז, נגיד אני רוצה לדבר עם רופא, עובד שיקום, עובד רווחה, אני צריך להתקשר למרכז בתל אביב, להשאיר הודעה עם מספר התיק ותוך 72 שעות צריכים לחזור אליי, לכן הגעתי להסכמה עם מר עידן קלימן

אבי אבוטבול:  הוא הוציא מסמך באוגוסט שנה שעברה

אבי אבוטבול:  במסמך כתוב: בכל מחוז תוקם יחידה נפרדת, ספציפית להלומי קרב

אבי אבוטבול:  יהיו שם עובדי רווחה מומחים, עובדים סוציאליים, רופאים, והכי חשוב, לכל מספר מצומצם של נכים יהיה איש קשר

אבי אבוטבול:  הוא יוכל לדבר איתם, הם יוכלו לדבר איתו

אבי אבוטבול:  זה השלב השני

אבי אבוטבול:       השלב הכי חשוב מבחינתי מעבר לדיור זה השלב של התעסוקה

אבי אבוטבול:  הנכים האלה, תבינו, הם נפלטו מהחברה

אבי אבוטבול:  אני לא מדבר על עבודה

אבי אבוטבול:  הם לא מסוגלים לעבוד שמונה שעות

עידן קלימן: אבי, זה הדבר הראשון, להחזיר להם את הכבוד העצמי שלהם

אבי אבוטבול: אני מדבר על תעסוקה

אבי אבוטבול:  תעסוקה מבחינתי, שהמומחית של אגף השיקום בכלל תבין מה זה הלום קרב, ולא תסדר לו עבודה משעה 08:00 בבוקר מכיוון שהוא לא ישן כל הלילה

אבי אבוטבול:  הוא יכול עבוד אחר הצוהריים או בערב

אבי אבוטבול:  הם צריכים לדאוג לו לתעסוקה כדי שתהיה לו תעסוקה מעניינת או שהוא יעבוד מהבית פעם בשבוע, ייצא החוצה

זיו שילון: אני גם עוצר שנייה, פתח סוגריים

זיו שילון:  אני אתן לך אירוע אחד שחשוב שתכיר, יושב-ראש הוועדה

זיו שילון:  אני הבאתי חווה בדרום

זיו שילון:  החווה הזאת, יש להם גם איזה שהם הסכמים של הממשלה הקודמת, את היכולת לממן ב-80% על ידי המדינה קורס של מדריך רכיבה טיפולית על סוסים

זיו שילון:  אני ניגשתי למשרד הביטחון לפני שמונה חודשים, מחוז דרום

זיו שילון:  התחלפה מאז מנהלת המחוז

זיו שילון:  אמרתי לה, תיראי, יש לי כאן מקום שהוא מושלם לפוסט טראומטיים, חווה בדרום

זיו שילון:  יש לך מספר לא מבוטל של כאלה

זיו שילון:  יש לנו פחות או יותר 50 מקומות עבודה, אגב, לא בשכר זעום, 150 שקלים לשעה כולל משלמים להם על הקורס עצמו שלוש עד ארבע פעמים בשבוע לבחירת האדם שמגיע לעבודה

זיו שילון:  במשך משהו כמו שבעה חודשים אף אחד לא דיבר איתנו

זיו שילון:  מתקשר אליי הבחור מהחווה, תביא לי אנשים

זיו שילון:  הם לא מצליחים להכיל את התהליך הזה כי אין אף אחד במשרד הביטחון שיושב ואמון בדיוק על הסוגיה הזאת שהוא מציין

זיו שילון:  זה בדיוק הסיבה שאני אומר שהזכויות האלה הן רחבות בעשרות מונים מסוגיית הדיור

זיו שילון:  צריך להיות אדם ספציפי שמלווה נכה נפש כזה קשה 24 שעות לפחות בתיאוריה בשביל כל צורך שיש לו שיקומי, דיורי, בסיסי, רפואי, הכול

יולי יואל אדלשטיין: ברור

יולי יואל אדלשטיין:  כן, אבי

אבי אבוטבול: אני רוצה להגיד לכם, אני מלווה את הבן שלי 24/7 ואני שלחתי אותו לקרב

אבי אבוטבול:  אני תמכתי בו שהוא רצה ללכת ליחידה קרבית

אבי אבוטבול:  היה לו קשה

אבי אבוטבול:  אני הייתי קצין בצבא, בגולני

אבי אבוטבול:  אמרתי לו, זה נגמר

אבי אבוטבול:  אח שלך היה בדובדבן, גם לו היה קשה, אתה תסיים

אבי אבוטבול:  הוא סיים

אבי אבוטבול:  היה לו קשה

אבי אבוטבול:  אני נוטל חלק ב"אשמה" של מה שקרה לו

אבי אבוטבול:  אני אלווה אותו כי אני האבא שלו

אבי אבוטבול:  אם אני לא אהיה, ואני לא אהיה, אני כבר בן 71, מי יטפל בו? אני חייב למצוא לו דיור

אבי אבוטבול:       ב-7 בינואר 2011 צלצל הטלפון

אבי אבוטבול:  סורוקה הודיעו לי, הבן שלך נפצע בהיתקלות מבצעית

אבי אבוטבול:  מאז שני שעונים עובדים, השעון הביולוגי שלו, שהוא כבר היום בן 34, אין לו עבודה, אין לו לימודים, אין לו תעסוקה, אין לו חברים

אבי אבוטבול:  כולם התחתנו, הוא לבד בבית

אבי אבוטבול:  אני חייב למצוא לו פתרון, בטח של דיור

יולי יואל אדלשטיין: ברור

אבי אבוטבול: הוא לא יכול להשכיר דירה לבד

אבי אבוטבול:  הוא לא יודע והוא לא יכול

אבי אבוטבול:  זה גם לא כל כך מעניין אותו

עידן קלימן: תנו לי בבקשה כי הסיפורים האלה והדברים שאומרים, אתה יודע, אנחנו יכולים לשבת פה שעות ולהמהם אתכם

עידן קלימן:  אתם פשוט לא מבינים

עידן קלימן:  המציאות עולה על כל דמיון, ולכן סליחה שאני הפרגמטי ומנסה לפקס

עידן קלימן:  עכשיו שיגיעו אחרי ששמעו את האבא, אבא כואב את זיו שכולם יודעים את תרומתו

עידן קלימן:  עכשיו שהיועצים המשפטיים או לא יודע מי, באמת, אני לא רוצה עוד פעם לשים אצבע מאשימה

עידן קלימן:  עכשיו עו"ד נוה, בבקשה תסבירו לי איפה התהליך יותר חשוב מהאדם? למה אני כיושב-ראש ארגון נכי צה"ל, שנתיים שומע את המספר האידיוטי הזה 4088 עם מיליון תירוצים למה בסוף לא עוזרים לבן שלו? ממתי אדם משרת חוקים ולא חוקים משרתים אדם?      

יולי יואל אדלשטיין: עידן, קודם כל עו"ד נוה הוא ודאי לא נגדך

עידן קלימן: אם יתפרש כאילו אני תוקף אותו, סליחה

עידן קלימן:  הנחית אותו לפנות אליהם, אז ביקשתי שייצג אותי נאמנה

יולי יואל אדלשטיין: ברור

יולי יואל אדלשטיין:  הוא יפנה, הוא יבצע את תפקידו נאמנה, אין שום ספק

יולי יואל אדלשטיין:  אנחנו רוצים להיות פרגמטיים ולכן חשוב לשמוע חברי כנסת, אבל הבטחתי לנדב כמה מילים

יולי יואל אדלשטיין:  ממש תנסה כמה מילים ונשמע חברי כנסת

נדב וירש: כמו שאמרנו, אתם שמעתם פה על העניין של הדיור והעניין של הכול

נדב וירש:  יש לי עניין שלי

נדב וירש:  אני מוצר הקצה

נדב וירש:  אני הלום קרב ואני יודע היום שאגף השיקום לצערי הרב לא דאגו לתקנות שלו

נדב וירש:  לא תקנו לעובדים

נדב וירש:  לא הרבה

נדב וירש:  ממש במעט הכניסו

נדב וירש:  לא דאגו שם לעובדים

נדב וירש:  לא דאגו לזה שבסופו של דבר אני כנכה רוצה לקבל שירות

נדב וירש:  היום אני יודע שאנחנו מדברים פה על כסף ובסופו של דבר מה שחשוב זה להגיע לנכה, ואנחנו לא מצליחים להגיע לנכה

נדב וירש:       כמו שאמרתי גם בוועדת חוץ וביטחון בכנסת הקודמת, אמרתי שזה 1 על 700 או זה 1 על 800, זה לא כזה משנה

נדב וירש:  זה פשוט כמות מטורפת שצריך לסגור את הפער

נדב וירש:  אני מאוד שמח שיש מצד אחד את הקבלה של האנשים החדשים, אבל יש פה את האנשים הישנים שבתוך המערכת, שסבלו מהזנחה מאוד קשה ואותם אסור לשכוח

נדב וירש:  זה לא רק מדבר על אנשים מ"צוק איתן" ולבנון השנייה

נדב וירש:  מדברים על חבר'ה גיבורי ישראל מיום כיפור, שבאמת צריך לבוא ולתקן את העוולה הזאת

נדב וירש:       אני פה לא כדי לצאת ולעשות פה פרסומים וכדי להיות מפורסם

נדב וירש:  ברוך השם אני לא רוצה להיות מפורסם

נדב וירש:  טוב לי בחלקי, שאני אמשיך ללמוד תורה ואמשיך לעשות את מה שאני עושה הכי טוב בעולם, אבל אני באמת אומר לכם, זה לא ממקום של לפגוע בכם

נדב וירש:  זה עניין שאנחנו צריכים להיות מקצוענים, ומבחינתי שהעובדת הסוציאלית שלי לא מצליחה להגיע אליי, אז אני יודע שיש פה בעיה

נדב וירש:  אני יודע שגם בתחום הדיגיטלי, שבסופו של דבר השירות הדיגיטלי, שזה משהו שמאוד חשוב לדור הצעיר ולדור שלא רוצה להגיע

נדב וירש:  אני לא מוכן להגיע לאגף השיקום

נדב וירש:  לא יודע למה, יש לי איזה בעיה

נדב וירש:  אני חסם, לא יכול, אבל אני יודע שאני יכול לעבוד בצורה דיגיטלית, שיש לי את זה בצורה דיגיטלית, שאני יודע שאגף השיקום, אם אתם תיתנו להם את הסמכויות, חברים יקרים, זה רק אתם חברי הכנסת

נדב וירש:  תיתנו להם את הסמכויות שיהיו מקושרים למשרד התחבורה, למקרקעי ישראל, לכל המקומות הכי גדולים שיש

נדב וירש:  אני מבטיח שיהיה פה יותר טוב

נדב וירש:  אתם לא תיראו פה נכים שבאים לדבר

נדב וירש:  אנחנו באים לדבר כי בסופו של דבר המשימה לא הושלמה

נדב וירש:       אני יודע למה אני יצאתי לרחוב, חברים

נדב וירש:  אני יצאתי לרחוב כי חבר שלי מ"צוק איתן" שנלחם איתי, אני הייתי בדרום, הוא היה בצפון, והוא שרף את עצמו בגלל ההזנחה שלנו, והיום אני עומד על הרגליים אחרי שנתיים שאגף השיקום עשה את הצעדים שלו, אז אני קצת מרגיש יותר טוב

נדב וירש:  זה שאני מרגיש יותר טוב, אז אני אומר לכם שהלומי הקרב שעכשיו רואים אותנו בטלוויזיה לא מרגישים טוב

נדב וירש:  הם בבדידות

נדב וירש:  אין לנו שיקום

נדב וירש:  מה זה שיקום? כמו שעידן אמר, צריך להיות תורת הלום קרב

נדב וירש:  היום אין את זה

נדב וירש:  אין לנו את ההגדרה הזאת, שאני יכול היום לדעת שאני יוצא לתעסוקה

נדב וירש:  אני שמונה שנים הייתי בין עבודות

נדב וירש:  התפטרתי, פיטרו אותי, לא רוצים אותך, כן רוצים אותך

נדב וירש:  מה לעשות, יש לי פציעה שהיא מורכבת

נדב וירש:  אני נראה חתיך, אני מבין, אני יפה, סבבה, אני חזק

נדב וירש:  הנפש שלי פצועה

נדב וירש:  יש ימים שאני יכול להיות 100% תפוקה ויש חודשים שאני יכול להיות אפס, וזה מה שאני מנסה להגיד

נדב וירש:       בסופו של דבר אף אחד כאן מנכי צה"ל שרוצים לבוא לפה ולהגיד את הדברים, לא רוצים לפגוע באף אחד

נדב וירש:  אנחנו רוצים שתעשו את הדברים ובאמת שאני אמצא את עצמי במקום שאני יודע שאני השלמתי את העבודה, שהרפורמה הזאת תעבור, בין אם זה בשביל כלל נכי צה"ל

נדב וירש:  לא אכפת לי

נדב וירש:  אני מסתכל על חלקת האלוהים שלי ואני יודע שאני הלום קרב, ואני יודע שאבא של ההלום קרב פה, שאיתי, ביחד איתי, מלווה אותי, ואני יודע מה המצב של הבן שלו ואני יודע מה המצב של החברים שלי, ואני גם יודע שגם אני הייתי שם, אז אני באמת מבקש, קחו את זה ברצינות

נדב וירש:  אני אומר לכם שכל יום חיי אדם עולים ביוקר וזה עולה לנו בבריאות, לכולנו

נדב וירש:  חבר הכנסת יולי אדלשטיין, זה כמו שרם בן ברק היה שם בשביל הלומי הקרב, אני באמת מבקש, תדאג שהדברים האלה יקרו גם לכלל נכי צה"ל אבל בסוגריים, הלומי הקרב

נדב וירש:  תודה

יולי יואל אדלשטיין: תודה, נדב

יולי יואל אדלשטיין:      בבקשה, רם בן ברק

רם בן ברק: תודה רבה אדוני היושב-ראש

רם בן ברק:  ראשית, אני חושב שאנחנו ככנסת ישראל או ממשלת ישראל צריכים להתבייש על זה שרפורמה "נפש אחת" שכבר שנתיים נמצאת על השולחן עדיין לא מומשה וזה בהחלט לא לכבודנו וחייבים למצוא את הפתרון איך לסיים אותה ולהתחיל לממש אותה, כי לא יכול להיות ש-700 מיליון שקל לא מנוצלים

רם בן ברק:  כל ה-700 מיליון האלה אמורים לתת תשובה או פתרון לחלק גדול מהפצועים וצריך לראות איך עושים את זה

רם בן ברק:  בעניין הזה כל מה שאתה תחליט, אדוני היושב-ראש, אני כנציג האופוזיציה גם, אנחנו נעשה כל דבר בשביל כמובן שזה יתקדם

יולי יואל אדלשטיין: לא תהיה פה קואליציה ואופוזיציה, זה ברור

רם בן ברק: אני חושב שאי אפשר להתעלם מהעובדה שבתוך המסגרת הזאת של רפורמת "נפש אחת" העניין הזה של הלומי הקרב שמוזכרים פה ושם, וכמובן חלק גדול מהדברים שהרפורמה נותנת מענה גם בנושאים האלה, אבל בליבה ובעיקר לא נגעו מספיק

רם בן ברק:  אני שלחתי מכתב למנכ"ל משרד הביטחון לא זוכר מתי, ובו הצעתי ואני חושב שצריך לשקול את זה ברצינות, שיהיה איזושהי מחלקה מיוחדת שתטפל פרטנית בהלומי הקרב, כי זה משהו שהוא שונה מכל השאר

רם בן ברק:  אני יודע שאתם יודעים את זה

רם בן ברק:  צריך שאותם 50, 60, 70 אנשים, מקרים מיוחדים וקשים, שיהיה טיפול הוליסטי כולל לגבי כל אחד מהם

רם בן ברק:  זה יכול להיות לאחד בצורה אחרת ולשני בצורה שונה, שצריך לתת דגש כמובן על הדיור, אבל הדיור, יש לו פתרונות בתוך הרפורמה

רם בן ברק:  איזשהו פתרון לנסות לשקם אותם, להוציא אותם מהבית, וכל מקרה הוא לגופו

רם בן ברק:      אני מתעסק הרבה עם הלומי קרב, והיה לי מקרה אחד שבאמת ניסיתי והפעלתי את כל הקשרים שהיו לי בשביל למצוא תעסוקה שיוציאו מישהו מהבית

רם בן ברק:  דיברתי עם מנכ"לים של חברות ממשלתיות

רם בן ברק:  לא הצלחתי

רם בן ברק:  כמה שניסיתי לא הצלחתי

רם בן ברק:  אני חושב שאין בעיה למדינת ישראל למצוא לאותם 60 אנשים את המסגרת, שהמדינה תממן

רם בן ברק:  כמו שבחווה בדרום יש עוד מקומות אחרים, אנשים יצאו

קריאה: זה יותר מ-60, רם, הרבה יותר

עידן קלימן: זה אלפים, זה לא 60

קריאה: זה הרבה יותר מ-60 איש

עידן קלימן: ה-60-70 שדיברו זה דיור

רם בן ברק: 1,000 אנשים, 1,700 אנשים

רם בן ברק:  אותם אנשים, חייבים להתעסק בשיקום שלהם, חייבים להתעסק בתעסוקה שלהם, חייבים להוציא אותם מהבית

רם בן ברק:       אני חוזר לעניין, לימור, בואו תקימו את אותו ענף, מחלקה, חטיבה, אני לא יודע מה, שספציפית תדע לגעת בכל אחד מהם ולתת להם את הפתרון המתאים לו, את החליפה המתאימה לו בכל הנושאים האלה

רם בן ברק:  האחריות שלנו היא כמובן לקדם את הדבר הזה כמה שיותר מהר

יולי יואל אדלשטיין: אנחנו נמשיך

יולי יואל אדלשטיין:  לא נסיים היום וזהו

יולי יואל אדלשטיין:       בבקשה, חברת הכנסת שרון ניר

יולי יואל אדלשטיין:  תודה לחבר הכנסת בן ברק

שרון ניר: תודה אדוני

שרון ניר:  אני אגיד שהדיון הזה בתוך כל דיוני התקציב זה אחד הדיונים החשובים ביותר

שרון ניר:  על אף שהם מוציאים את כולנו מאזור הנוחות, הוא עוסק בחיים עצמם

שרון ניר:  רפורמת "נפש אחת" מבחינתי זה לא nice to have

שרון ניר:  רפורמת "נפש אחת" לא קרתה סתם, היא קרתה בגלל נקודת אל-חזור של שנת 2021, אירוע איציק סעידיאן, אבל היא רפורמה שמבטאת בסוף סדר עדיפות שהוחלט עליה בממשלה הקודמת בתצורה של חבירה של שלושה גורמים מרכזיים, שזה שר האוצר הקודם אביגדור ליברמן, שר הביטחון הקודם בני גנץ ושר העבודה והרווחה

רם בן ברק: בתמיכת כל האופוזיציה שהייתה אז

שרון ניר: בתמיכת כל האופוזיציה

שרון ניר:  אני אומרת דבר אחד, בדיוק מהמקום הזה של זה שזה באמת לא קואליציה ולא אופוזיציה, לנו כחברה ישראלית יש חוב מוסרי כלפי 60,000 נפגעים נכי צה"ל, ואנחנו צריכים להגיד את זה בריש גלי

שרון ניר:  לשמחתי אני מתחילה להרגיש את זה גם יותר מדובר, גם בנאומים

שרון ניר:  אנחנו מתבשלים

שרון ניר:  גן הנושא של הפציעה שעוסקת בפציעה של פוסט טראומטית כבר מלובנת יותר עם השנים ואנחנו חייבים רגע להביא את זה בסוף לכדי איזשהו סדר עדיפות שמתורגם לחקיקה ולתוכנית עבודה

שרון ניר:       מבחינתי שלב אחד הושג, אבל אני חושבת, אדוני, ואני רוצה רגע להציע, לנסות רגע לתרגם את זה לפרקטיקה כי בעיניי זה הדבר הכי חשוב שאתה תצליח להוציא בסיכום שלך

שרון ניר:  אין מצב שלא עושים איזשהו כינוס בתוך הכנסת, לקחת את זה למקום של עיסוק בבליץ חקיקה או בוועדת משנה או בוועדה מיוחדת או בתת ועדה של עבודה ורווחה, אבל הנושא חייב לקבל איזשהו תרגום לסדר יום שייתן לזה ביטוי כאן ועכשיו, ויכולת למשרד הביטחון, לאגף השיקום, ללימור ואנשיה להביא לידי ביטוי את המסגרת הזו שכבר סיכמנו עליה

שרון ניר:       הסיפור של הפציעה הפוסט טראומטית היא פציעה שקופה

שרון ניר:  היא פציעה שאנחנו מבינים שאנחנו לא הכי מבינים

שרון ניר:  יש מה לעשות בה גם בהיבט של גורמי המקצוע ותורה ואיך לתרגם את זה לעשייה, וגם כמובן ביכולת לתת לזה ביטוי גם תקציבי, משאבי וחקיקה, לכן אני חושבת שהסיפור הזה גם של חקיקה וגם של השלמת תורה רלוונטית בהקשר הזה הוא מאוד חשוב

שרון ניר:      אני רוצה רק להגיד תודה רבה מקרב לב לאגף השיקום, ליו"ר נכים עידן קלימן

שרון ניר:  תודה לך, תודה על כל מה שאתם עושים

שרון ניר:  תודה לזיו שילון ותודה על החבר'ה ששיתפו אותנו פה בדברים הכל כך חשובים ומשמעותיים לכולנו כדי באמת להתעסק בחיים עצמם ולעסוק בזה ולתת לזה ביטוי מעשי

יולי יואל אדלשטיין: תודה, שרון

יולי יואל אדלשטיין:       בבקשה, חבר הכנסת ניסים ואטורי

ניסים ואטורי: טוב, ישבתי וחשבתי שזאת ישיבת ועדה הכי טעונה שהייתה בגלל הקירבה שלי לחיילי צה"ל ולפצועים בפרט

ניסים ואטורי:  יצא לי לעסוק בזה גם בעקבות חקיקה שהגשתי

ניסים ואטורי:  אחת הבולטת שבהן זה שחרור של חיילים בבריאות

ניסים ואטורי:  קורה שחיילים משתחררים מצה"ל גם לאחר חצי שנה

ניסים ואטורי:  באים אליו ר"מ 2 למיטה, תחתום, אתה משוחרר, ואז נוצר פה איזה פער מסוים

ניסים ואטורי:  ליוויתי חייל שנפצע ממש בהלם

ניסים ואטורי:  זרקו אותו בתחנה מרכזית בבאר שבע, תמצא סידור

ניסים ואטורי:  הוא בן למשפחה חד-הורית, אימא שלו לבד בבית, שלחה את השכן להביא אותו מבאר שבע לכיוון צפון, לרמת הגולן

ניסים ואטורי:  לאחר מכן הוא הגיש תביעה

ניסים ואטורי:  היא סורבה

ניסים ואטורי:  הוא שלוש שנים עמד בבית משפט כדי לקבל משהו

ניסים ואטורי:  הבן אדם, לא היה לו אפילו פרוטה לקנות לחם

ניסים ואטורי:  ליוויתי אותו כל התקופה הזאת עד שהוא ניצח בבית משפט

ניסים ואטורי:  בית משפט אמר, לכו תסתדרו איתו

ניסים ואטורי:  כשבית משפט אומר, לכו תסתדרו איתו, אז תסתדרו איתו כי זה נכה צה"ל, אדם הלום בעקבות פעילות במסגרת הצבא, אז צריך לטפל בו

ניסים ואטורי:  אם בית משפט אומר תסתדרו, אז נסתדר

ניסים ואטורי:  גם משכו אותו עוד שנה אחת

ניסים ואטורי:       הסיפורים האלה יכולים להיפתר בעזרת הרפורמה

ניסים ואטורי:  אנחנו צריכים להיות יותר רגישים היום בשלבים האלה הראשוניים

ניסים ואטורי:  אני מבין שזה מגיע אליכם, זה שלב כבר יותר מתקדם

ניסים ואטורי:  גם פה צריך לתת כמה שיותר גם מבחינתנו כחברי כנסת

ניסים ואטורי:       אני חושב שאנחנו בכנסת, גם כשאנחנו מאשרים את תקציב הביטחון צריך לקשור את זה גם לתקציב הזה של נכי צה"ל, אחרת אם אין לנו תקציב לטפל באלה שנפצעו במלחמה, אולי לא נשלח אותם למלחמה? אולי מדינת ישראל לא רוצה הגנה

ניסים ואטורי:  צריך לתת להם את כל הגיבוי הנדרש לעניין הזה

ניסים ואטורי:  אי אפשר להשאיר אותם לבד

ניסים ואטורי:  אנחנו פה בוועדה, אדוני היושב-ראש, אנחנו ידועים כי אין לנו לא פה לא ימין, לא שמאל, זה לא מעניין אותנו בכלל

ניסים ואטורי:  אין פה פוליטיקה

ניסים ואטורי:  אנחנו צריכים ללכת כיד אחת ללחוץ על הממשלה, לבטל את החלטה 4088 ואנחנו צריכים לתת להם את הנפש, "נפש אחת"

ניסים ואטורי:  צריך לתת להם את הנפש שלנו כחברי כנסת, אחרת אין לנו סיבה שאנחנו יושבים במקום הזה

ניסים ואטורי:      אני אומר עוד פעם, במסגרת התקציב צריך לשחרר להם את הדבר הזה

ניסים ואטורי:  התקציב יושב, עומד, מחכה

ניסים ואטורי:  אם הייתה פה החלטה שגויה צריך לשחרר את זה, לתת את הסמכות לשר הביטחון כן לטפל בנושאים האלה ולשחרר להם

ניסים ואטורי:  תודה

יולי יואל אדלשטיין: תודה, חבר הכנסת ואטורי

יולי יואל אדלשטיין:       מבחינת הסיכום, אני קודם כל ודאי מודה לכל המשתתפים

אורי אריאל: אני רוצה רק, יולי, ברשותך ברכה

אורי אריאל:  לצאת מפה עם ברכה

אורי אריאל:  אני כבר 19 שנה מסתובב פה במסדרונות הכנסת

אורי אריאל:  לפני 19 שנה חוקקנו חוק פדויי שבי

אורי אריאל:  עברנו ממשלות, עברנו ועדות, עברנו חברי כנסת שהבטיחו הבטחות

אורי אריאל:  עברנו עולם ומלואו פה בכנסת

אורי אריאל:  אני רוצה לברך ולקוות שבמושב הזה, בכנסת הנוכחית העניין הזה של נכי צה"ל יבוא על סיומו ולא נצטרך פה לשבת יותר, לא נצטרך להיפגש יותר, לפחות לא בנושא הזה

יולי יואל אדלשטיין: נכון

יולי יואל אדלשטיין:  גם נדב אמר דברים דומים למה שאתה אומר וגם שמענו את זה מכולם

אורי אריאל: נדב עוד לא נולד כשאני העברתי - - -      

יולי יואל אדלשטיין: אני מתאר לעצמי

יולי יואל אדלשטיין:  הוא אמר דברים דומים

יולי יואל אדלשטיין:  אני דווקא מחזק את זה

יולי יואל אדלשטיין:       טוב, מבחינת הסיכום אני חושב שאנחנו כוועדה גם רושמים לפנינו

יולי יואל אדלשטיין:  אמרתי, גם מובן מאליו, צריך להיאמר את השיפורים הרבים שחלו בפעילות אגף השיקום במשרד הביטחון

יולי יואל אדלשטיין:  בתקופה האחרונה כולנו עדים לזה

יולי יואל אדלשטיין:  אני לא רוצה להמשיך ולהיכנס לסיפורים אישיים אבל דווקא למנהלת האגף סיפרתי שיצא לי מאז לבנון השנייה ללוות מאוד מקרוב מקרה כזה של הלום קרב

יולי יואל אדלשטיין:  שמעתי יחד איתו את כל התשובות האלה, בעקבות מה הוא הלום, וזה לא קשור למלחמה וכן הלאה

יולי יואל אדלשטיין:  אני לא רוצה לצטט את הדברים שאני שמח מאוד ששמענו היום בדיון, שכבר לא קורים יותר

יולי יואל אדלשטיין:  שמעתי את זה גם מארגון נכי צה"ל בפגישות שלנו

יולי יואל אדלשטיין:       שאלוקים יסלח לי ויסלחו לי ודאי עידן וזיו, אבל הגעתי למצב שאמרתי לאימא שלו, אולי עדיף שהיה חוזר קטוע יד או קטוע רגל ולא עם הפגיעות הנפשיות

יולי יואל אדלשטיין:  שאלוקים יסלח לי על המשפט הזה

יולי יואל אדלשטיין:  אנחנו כוועדה צריכים ודאי לראות את כלל התמונה, וכלל התמונה אומרת שלגבי כלל הנכים לא חלו העדכונים הנדרשים גם בתחומים הבסיסיים ביותר כמו דיור ורכב וכל הדברים שהם פשוט תלושים מן מהמציאות מבחינת הסבסוד שמקבלים האנשים האלה, ואנחנו בכל דרך אפשרית נדאג שהדברים האלה יטופלו בעתיד הקרוב

יולי יואל אדלשטיין:  אמרתי שאנחנו נפנה לגורמים הרלוונטיים

יולי יואל אדלשטיין:  שמחתי לשמוע את חברי הוועדה, כמו שנאמר פה מסיעות שונות, קואליציה, אופוזיציה, זה לא משנה בכלל

יולי יואל אדלשטיין:  נפנה לוועדת העבודה והרווחה

יולי יואל אדלשטיין:  במידה ויש שם עומס יתר וזה יכול לקרות

יולי יואל אדלשטיין:  אני לא אומר שמישהו מטרפד בכוונה

יולי יואל אדלשטיין:  יכול להיות שהם תקועים שם מהחקיקה, אז אני חושב ששרון אמרה דברי טעם

יולי יואל אדלשטיין:  צריך פה או ועדה משותפת או ועדה מאוחדת או ועדת משנה, משהו שיכול להריץ את החוק הזה ולקדם אותו אולי בעזרת השם עוד בכנס הנוכחי של הכנסת

יולי יואל אדלשטיין:      לגבי הלומי קרב, ודאי ששמענו את כל הסיפורים הקשים

יולי יואל אדלשטיין:  יש פה עוד הרבה מאוד מה לשפר

יולי יואל אדלשטיין:  גם שמענו את זה מהאגף עצמו ומארגון נכי צה"ל וודאי מהאנשים

יולי יואל אדלשטיין:  איך אמרת? אני תוצר הקצה או משהו כזה

יולי יואל אדלשטיין:  גם מבחינת תורת השיקום עם כל הקושי שבדבר, גם עם הפערים שהם קיימים עד עצם היום הזה והם ברורים, שלפעמים הנכות הזאת לא ניתנת להערכה מדויקת ולפעמים פחות ברור למה אדם כזה זכאי לדיור או זכאי לרכב או זכאי לכל מיני דברים, אבל הם זכאים גם זכאים ולכן צריכים הדברים האלה לבוא לידי ביטוי גם בהחלטות וגם בחקיקה

יולי יואל אדלשטיין:       אחרון חביב

יולי יואל אדלשטיין:  אמרנו, אנחנו ביקשנו באמצעות היועץ המשפטי של הוועדה ששלושה משרדים, האוצר, הביטחון והמשפטים יתנו התייחסות מיידית לנושא הזה של החלטה שמעכבת את היכולת של שר הביטחון ומנכ"ל משרד הביטחון, שאני אומר לכם באופן אישי, ודאי שמעוניינים מאוד להתערב ולעזור במיידי

יולי יואל אדלשטיין:  אנחנו נשמח מאוד לקבל את העמדה שלהם

יולי יואל אדלשטיין:  במידה והעמדה חיובית, אז נזרז אותם להגיש את ביטול ההחלטה לממשלה, ולביצוע המיידי

עידן קלימן: סליחה אדוני, רק לפני שאתה מסיים

עידן קלימן:  האם יש הערכה לסד זמנים, מתי מחויבים לתת תשובה? כי פעם אחרונה שאנחנו ביקשנו תשובות, לא אגיד את המשרד מטעמי נימוס

עידן קלימן:  חיכינו כמעט שלושה חודשים בשביל לקבל - - -      

יולי יואל אדלשטיין: זה לא ייקח לנו שלושה חודשים

יולי יואל אדלשטיין:  אני גם אומר כאן ועכשיו שבמידה והיועץ המשפטי לא מקבל מן הקולגות שלו בימים הקרובים שום התייחסות, אז אני אדבר עם שלושת השרים ואבקש מהם התייחסות

יולי יואל אדלשטיין:  לא דבר מסובך

יולי יואל אדלשטיין:       תודה, הישיבה הזו נעולה